
ponTisson 


Caput que caput, fa ja mai d'un an que Julian Desaygues 
comencet de publicar cada setmana un pichon Marsyas d'oc, 
digne e autentic. Aquel ome se definls coma un occitanista 
ordinari, que tornet a la lenga qu'avia pas popada « per plaser, 
per principi, e per capuditge. » 

Lo blog Marsyas, dc a doas adreigas: 

http://marsvas-oc.blogspot.com 

e 

http://marsvas.blog.cat 

Aquela publicacion ne reprend los 118 primiers textes, una 
antologia de la poesia occitana en occitan, e pas mai. 


6 sea e longamai! 


Joan Frances Blanc 

fflflfcSVAS, oe! 

Un site web en lenga d'oc, per tota la lenga d'oc. 

Es ora de doblidar l'intolerancia d'un ome e de se remembrar 
sonque de la beltat de sas obras. 

Sens odi, sens mecorga, sens marrida fe. 

Dins una escritura digna, sens pelhas colonialas. 

Un texte per setmana, se se pot. 

TOTA LA SAU... (AD 


Tota la sau se sarra au canton de teis uelhs. 

Lo pan que manjaras, lo sucraras d'amoras 
e quora n’auras pron de la set, de la nuech, 
vendras per beure l’auba ais fuelhas ont l'auba plora. 

Entendes pus la mar dansar, 
l'aiga qu'avias en tu dins teis ragas a passat. 
Navegaire escapat de la paur, deis esposcs, 
prendras la rota grisa au rescontre de Taiga. 

Navegaire escapa de la pou, dis espouse, 
prendras la rota grisa au rescontre de l'auba 
vers la terra ont la mar s'escond au fons deis potz. 
L'escuma se fai flor e l’ersa que t’enrauba 
n’es qu’un grand balang arrestat 
monte l’aubre que giscla a jamai degotat. 

E leis masts, cregnent plus ni vent ni brefonia, 
son aqul per marcar lo just mitan deis ieras. 

Destrias de marins que son que messoniers 
remant a plen de forca au fornit deis garbieras 
e de mossis cavaleirots 

sus de pechards plus fiers que figuras de proa. 

Per camins e campas, vas barullar, nauchier 
que portas meme plus ta rema sus l'espalla. 
T’adralhara lo semafore d'un clochier 
que, dins l’augada deis teuleis, tot drech s’empala ; 
e seguiras son ombra, a flor 
e mesura que l'acorchira la calor. 

Vendras vers ton clochier d'un movement redond 

come per te donar lo temps d'una bordada 

monte se chanja en reverencia de pedon 

lo salut d'una vela aclina vers l'ondada ; 

vendras come un dansaire lent 

que vei se sarrar l'ombra e grandir sa talent. 

A la racina de l'ombra, come en un port, 

escamparas lo ferre e ta dura cadena 

aura lo molh que fau per que posque ton cor 

s'alandar sens dangier monte son vane lo mena ; 

saupra, ton cor, qu’es estacat 

aqul monte ton ferre un jorn sara tancat. 

Max-Felip Delavoet 

quad none ? (n°2) 


Ai mes de notas sus de mots 
Sensa coneisser la musica, 
Sensa meme me n’avisar. 

E lo vent que passava 

Carreget ma cangon. 

Era de mots uros 
E de notas laugieras. 

Quau done li culira, 

Un matin, dins lo vent, 

Come cherpa flotant 
De notas e de mots 
Trenats dins un poema. 

Andrieu Resplandin 

CERDAIM (n°3) 

A J-P Cerda 

D’un naut poema porgit au ceu coma Cerdanha 

-aquesta man duberta encara de tendrum entre montanhas 

E ges d’imatge prim qu’un miralhet de calhas 

mai per l’ome lo ceu l’espiga annadiera la dralha - 

d’un grand poema me pren l’enveja sens ren que diga que 

Cerdanha 

e ieu au rescontre dau jorn. 

Sol un fringolh de bronda escriu la melodia 
sus la prosa dei pas e s’acaba en Bon Dia. 

D’abord qu’i siau vengut Catalans siau d’aici 

d’aici naut mai vengut amb una lenga ben causida 

per saludar vostra aiga sei parpelas de fuelhas 

l’odor de vostre fen Puigcerda que s’asuelha 

amb una lenga per me montar la votz d’a travers l’an d’a travers 

vida 

a vostre rite de comba pallevada e de gran e de jorn. 

Aid la libertat ten flaire de recorda 

amenagada sempre de granissa 6 de fuoc dins lei bordas. 

Vint ans enga que Puigcerda cremava 

un reiregost d’encendi entristesis la voluptat dei sabas 

mai l’ome dins sa man pren l’espiga rnadura 

redon e lord lo gran la libertat pesuga 

dins lo pas que s’inventa un matin d’univrs. 

0 ma patria l’ome que Cerdanha aconselha. 

Vene pas per me’n creire que vene per lo jorn. 

Vene per descobrir lo fiu de sang perdut que nos dessenha una 
confinha 

entre lei plbols sota lo fum amistos dei tropeus. Una linha 
ideala que dau crim e dau remembre ne pren nom. 

Coma vint ans enga l’amor donet a Tome son aplomb 
drech dins la ronda dei montanhas. 

L’estrofa la fasiau de mon pas que somiave 

d’una grand retorica dau pols de mond e qu’alenave 

tot maridant lo metre exacte de pensada e l’armonia encorvada 

dei serras. 

Aid Siam. La matinada non a perdut sa fauda de pastora. Son 
ferre 

acid non a perdut la sageta animosa de l’aucelilha subre lei terras 
pensativas. 

E Cerdanha pasmens tu verda e rossa la Cerdanha 

non sabe plus de queta votz chaspar l’ample de tei montanhas. 

Aqueste fiu de sang me cordura lei bocas. 

Siam pas solets. Marcham coma quau crida quau s’embronca 
a la dolor d’un pentiment a la tempesta. 

M’an fach perdre l’alen dau caminar paean lo flaire dei garbieras 
ma lenga de soleu ma lenga meissoniera 
6 Cerdanha impossibla. E lo mond es un diari. 

Tu ma patria l’ome despatriat dins tei patrias 

sota Cerdanha menas ara un cortegi grand de poesia 

sens imatges que lei dau sang gisclat e mesurat sus un camin 

d’istoria. 

Sente una votz dins la mieuna que poja e la gloria 
dins ma lenga floris d’un cant mieg compres d’America 
a pe cauquet entremitan la flor d’un lenhier viu 
e la flor blava de l’electrocutat despachatiu. 

Lo nom de Franga bombardat sus Argeria... Tant exactas 
coma mon pas d’antan, ai! mas delicias passejadas 
s’estrifan de dolor e mor l’eiretatge pasible. 

Esperarem per alandar nostre casteu subre Cerdanha 
que venga un autre vent de per lei ports de la montanha 
sus l’airou de mon vers ventar lo blat lo jorn. 

Aid Siam. La poesia nos vai naisser. La poesia 

es forga simpla. Entre Lome e l’enemic de Lome i a la confinha. 

Devers Lranga virat coma devers Espanha 

trase una man d’estrofa. Sus l’espera longanha 

que la prenga quau vouga eu sera mon amic. 

Vers quichat sus lo silenci, escotarem lei crits. 

Lei raubarem a la vergonha a la preson 
per ne faire nostre diari omenenc l’anatema 
de contra aquelei que nos designan lo poema 
en borrelant lei doas grandors de Lome sexe e rason. 

Vaqui. En l’an cinquanta-nou dau segle 

ieu poeta occitan signe. Sabe la dogor de blat dins la pauma e 

Cerdanha 

ai la votz per cantar de montanha a montanha. 

Marche. Dins un torrent de fuelhas e de ceu nade viu. Cride vida 
e Bon Dia ! 

Robert Lafont 

ffllRELHA (fl°4) 


Cante una chata de Provenga. 

Dins leis amors de sa jovenga, 

A traves de la Crau, vers la mar, dins lei blats, 

Umble escolan dau grand Omera, 
leu la vole seguir. Come era 
Ren qu'una chata de la terra, 

En fora de la Crau se n'es gaire parlat. 

E mai son front non lusiguesse 
Que de joinessa; e mai n’aguesse 
Ni diadema d’or ni manteu de Damas, 

Vole qu'en gloria fugue augada 
Come una reina, e caregada 
Per nosta lenga mespresada, 

Car cantam que per vautre’, 6 pastre’ e gents dei mas! 

Tu, Senhor Dieu de ma patria, 

Que nasqueres dins la pastrilha, 

Enfuoca mei paraulas e dona-me d'alen! 

Lo sabes: entre la verdura 
Au soleu em' ai banhaduras 
Quand lei figas se fan maduras, 

Ven Pome alobatit desfruchar l'aubre en plen. 

Mai sus l’aubre qu'eu espalanca, 

Tu totjorn quilhes quauca branca 

Onte l'6me abramat non posque aucar la man, 

Bela gitela promierenca 
E redolenta e vierginenca, 

Bela frucha magdalenenca 

Onte l'auceu de l'er se ven levar la fam. 

Frederic Mistral 

HEQUISITOW (I1°5) 


Qu’avetz roeinat nostes vilatges, 
vueitat las montanhas on 
milers d’esquiras e de campanas 
tringlavan au mei har. 

Las lauseras, las peireras valentas 
que las avetz barradas. 

Qu’avetz deishat partir aulhers 
e lauradors, mestieraus de tot ordi, 
qu’avetz l’aire de l’arribera emposoat 
e l’aiga deus arrius. 

Qu’avetz desmaridat un pople de sa lenga, 
de son amna, deus sons cants, de sas dangas. 

Que v’etz trufat de Caddeton lo noste pair 
e las drollas d’Aussau son gojas deviengudas 
en go de borges saginos e vicios. 

Qu’avetz deishat perde’s los ordis 

deus cerisers e deus pomers e deu hroment 

e qu’avetz hicat au museu ragas de bestiar hortas e valentas 

e vacas dogas qui hasen 

berois veteths e leit grassa, gramosa. 

On ei la Basadesa e segur doman l’Aquitania! 

Qu’avetz seleccionat a mort, 
standardisat, rentabilisat, comercialisat 
e hicat en preson bestias heitas ta peisher 

dens l’erba hauta deus candaus. 

Qu’avetz normalisat en Aspa, en Baretons, 
los hromatges, praubots, 
en una pasta shens perhum. 

Sordeis que tot, qu’avetz deishat a l’abandon 
los cemiteris dens los vilatges morts 
dont claven, ailas, las escolas 
liuradas d’ara enla au ventploi, a la geira, 
l’escola on aprengom a cantar e a vlver. 
Qu’avetz plapat l’arrai de l’auba benadita, 
emposoat lo limac 
esmalit las abelhas 

que los ajous arrespectavan e cranhen. 

Desarrigat qu’avetz las pleisheras sagradas 

on vriuletas e’s prosejavan 

dab auserons aus dias clars de mai, 

destornat las cassoras, 

esfagat los noms deus tojars, 

on las vacas eran urosas 

de brostar la brana chucosa 

en espiant lo meste dalhar 

au balanc deu dragon dens la lutz de l’arros. 

Mei non vien l’auseth blu sus la trista laurada 

perucar los vermiots o las longas talossas 

dispareishudas, dias a! 

Lo campaner qu’ei mort. 

La campana s’ei arrestada e lo darrer soaire 

beth temps a que l’an recaptat. 

E jo totun, drin hou, que canti ta l’aigueta 
qui chorra dab despieit au tutet de la hont, 
uei espudida, uei tradida, 
era qui portava la hida 
e qui’ns guariva de tot mau. 

E tu tanben amic, que cantaras entau cocut 
tau golis e ta la parreta, 
ta la codeina e l’irrongleta! 

Mes, ailas! mei ne tornaran, 

meleu, un matin, calandreta, 

la celtica laudeta 

qui dens l’azur e’s deisha cader 

briaga d’arrais dab los esprits deu ceu ligada. 

Roger Lapassada 


20 



Julian Desaygues - Marsyas, oc ! 


LO fflEDALHOd (d°6) 


Sus un trog de vielha tela 
I a d'exquistas brodarias 
Que son dau siecle darrier, 
D’aucelons, de flors d'amella... 

Es gausida, se desfiela, 

Ie ven de tacas darrier 
E pasmens m'agradaria 
De morir ansin come ela 

Dintre lo sen viergineu 
Color de rosa e de neu 
De la chata que la garda 

Come un breu e, d'escondons, 
De temps en temps la regarda 
E l’aflora d'un poton. 


Sully-Andre Peyre 

L’EflFflflT JOGfl EfflE LEIS 
ESTELAS (fl°7) 


L'enfant joga eme leis estelas 
Dins lo grand relarg de la nuech; 

Lo ceu es una canestela 

De flors, qu'enversa sus leis puechs. 

L'enfant escota sot leis aubres 
Leis rossinhous e leis grilhets, 

E s’estona davans leis maubres 
Que son nus e son familhiers. 

L'enfant se troba, dins l'abonde 
De l’amplituda e deis sesons. 
L'enfant recomenga lo monde, 

’Me leis miracles e la reson. 


Sully-Andre Peyre 

KEPfcEN TA RAUBA BLANCA (N°8) 


Repren ta rauba blanca e davala dins l'orta. 

Per leis camins marrits meis pes son matrassats. 

Leis jorns de v-uei volian non me leissar passar; 

Per l’acorchi d’aier ai retrobat la porta. 

Lo jardin d’autres temps, florit de rosas e d’iles 
Es qu'un pantai ninoi d’enfants que Siam estats, 

Mai de badas leis jorns an vougut m'arrestar, 

Leis songes m'an dubert, dins lo vespre tranquille. 

Repren ta rauba blanca e dins l'orta davala, 

Me veiras davans tu come antan me dinar; 

Reconeiras alors — ai longtemps caminat —, 

La ropa deis vielhs jorns, sorna sus meis espallas. 

Sully-Andre Peyre 


23 



Julian Desaygues - Marsyas, oc ! 


AU DIEU ETERflE (H°9) 


Gisclar dau grand borbolh, o tu dieu poderos! 
me cline davans tu dins la clara lunada. 

E maugrat meis peus blancs e ma barba de neu, 
m’an tirassat vers tu ‘queleis cambas robinas. 

Leis vielhas sempiternas, enjusqu’au darrier jorn, 
li treboles encar' dins sa prima dormida, 
e quora van leis chatas emplir seis urnas au ser, 
tenan d’a ment ta cara e seguisson teis piadas. 

Eme leis jovents sias qu’esperan au lindau, 
a l’ora onte li rai dau soleu s’esvalissan, 
e, se passa un grison, tu ne’n fas pas defi. 

Dintre leis Immortaus, sol barrulas de longa 
sus terra, e ren te fai forga gaug dins son ceu 
tant qu’apereigabas un peu d’erba verdeja 
v-o que doas voes amorosidas, au calabrun, 
dins leis caudas meissons barbelan arderosas. 

Car mudaran leis dieus e, benleu, passaran 
fora tu qu’as botat l’amor au cor deis omes. 


Pau Eyssavel (1925) 

BOT D7W1 (31 DE DECEASE DE 

2009) 


Vueja-nos leis esperangas 
E leis raives dau jovent 
Dau passat la remembranga 

E la fe dins l'an que ven 

Copa santa... 


la enneon del siLEnei (ti°io) 


Veni, ausirem, anueit, la Cangon del silenci, 
la cangon que comenga, 

quand s'escantis, la nueit, lo cant del rossinhol; 
la cangon que s'ausis al dog cresc de l’erbeta, 
la cangon de l'aigueta 

que se pausa, un moment, al rebat d'un ramel; 

la cangon de la branca 

que fernis e que danga 

desliurada del pes amoros d'un ausel; 

la secreta congon bregant l'ombra blavenca 

del lir corfondut de promessa maienca, 

qu'espera, per florir, un signe del azur. 


Lo'isa Paulinh 

ERA RET DE SflftT JOAfl (n°1D 


Ei 'ra net doga, polida, 

Serena com un guelh-d’audeth ; 
Eth ceu ua gran florida 
De rosas blancas a tret. 

Vien deths prats e dera serra 
Onadas d’olors de meu 
Que s'estienen pera terra 
E se'n pugen entath ceu. 

Er haro, huec leu enlumena 
Tot eth torn com un solelh 
Eths halhas se'n van a prener 
Dera lum que tant se vei. 

E li varan eths aubadas, 

Com hilhas, pertot eth torn, 
com hilhas qu’eth a engendradas 
Tamb eth huec deth son amor. 

Sembla qu'era hlama saute 
Der un ar aute serrat; 

E volant d’un poble an un aute 
Tota 'ra valh s'a lugatalucat. 

Era Val d'Aran polida 
Eth miralh ei ue deth ceu, 

De lums tam era florida 
E tamb eths flairas de meu... 

Poc a poc totas s'amortan 
Eths lums dera Val d'Aran ; 

Mes eths perfums les ac portan 
Estrelhas a Sant Joan... 

Oh ! que flairosa, que bera, 

De Sant Joan era net ei! 

Com en aquesta ribera 
Enloc mes la poiratz veir. 


Josep Condo-Sembeat 

L’flSE REGIME (n°12) 


Morrut, ambe l'uelh estonat, 

L'ase negre vos regarda. 

Co que lo bon Dieu li a donat 
Se lo ten e se lo garda. 

Es un bon ase, Ease negre 
L'ase negre aurelhut; 

Quan corns davant vou pas segre 
L'ase negre es un caput! 

Se bota jamai en colera 
L'ase negre rac e ric 
E non jamai partis en guerra 
Pas que contra l'enemic. 

L'ase negre es un bon ase 
Nimai plora e nimai ritz 
L'ase negre, nom d'un vietdase, 

Se noiris de flordalis. 


Carles Camprds 

Lfl LIBERTAT (n°13) 


Tu que sias arderosa e nusa 
Tu qu'as sus leis ancas tei ponhs 
Tu qu'as una votz de cleron 
Uei sona sona sona a plens parmons 
0 bona musa. 

Sias la musa dei paurei gus 
Ta cara es negra de fumada 
Teis uelhs senton la fusilhada 
Sias una flor de barricada 
Sias la Venus. 

Dei rnorts de fam sias la mestressa, 
D’aquelei qu’an ges de camia 
Lei gus que van sensa sobers 
Lei sensa pan, lei sensa liech 
An tei caregas. 

Mai leis autrei ti fan rotar, 

Lei gros cacans 'mbe sei familhas 
Leis enemies de la paurilha 
Car ton nom tu, 6 santa filha 
Es Libertat. 

0 Libertat coma sias bela 

Teis uelhs brilhan coma d'ulhaug 
E croses, liures de tot mau, 

Tei brag forts coma de destraus 
Sus tei mamelas. 

Mai puei, perfes dies de mots raucs 
Tu pus doga que leis estelas 
E nos treboles 6 ma beta 
Quand baisam clinant lei parpelas 
Tei pes descaug. 

Tu que sias poderosa e ruda 
Tu que luses dins lei raions 
Tu qu'as una votz de cleron 
Uei sona sona a plens parmons 
L'ora es venguda 


J. Clozel 

A LA fflAHIAIKIA D’AUVEUflHA «1°14) 


La vole, la Marianna ; 

La vole, mai l'aurai! 

Coma un ferrat de coire esquigat un bocin, 

E que perd tot son lustre al fons d’una solharda, 
Tu, ma lenga, avias bel estre genta e galharda, 

Te calia plan quauqu'un per te far sterlusir. 

leu t'ai fretada : jos la posca e las rantielas, 

Ton coire tan polit que se vesia pas plus, 

Torna lusir, coma lusis dins Io ciel blu 
A bocada de nuech, l'ort clar de las estielas. 

Semblaves, per te mielhs comparar, Cenrasson: 
Rauba de cambalot, morralhada, pe-nuda, 

Ouau diantre que t'aura, d'aquel temps, coneguda, 
Pot dire qu'avias pas un er d'estrafoisson ? 

Mes un bel matin, ieu, coma una novia aimada, 

Te menere pel brag, a la font, jols garrics, 

Ont la brossa, lo tim e les ginests florits 
Perfumon l'er de lor sauvatja reboeimada. 

Dins l'aiga canda e que toca res de vrenos, 

Car regiscla del roc e sul sable s'alanda, 

E sol, lo rossinhol 1-i beu, dins l'aiga canda, 

Lavere tos pieus d'aur, ma miga, e tos penons. 

Lavere tos penons, ta cara e tas manotas, 

E, quora te veguere al capieu d'un torrel, 

Prenguere tos pieus d'aur per dels rais de solelh, 

E per un fresc parelh de majofas tas potas. 

Te culhiguere alera una guerba de flors, 

Non pas de las flors d'ort, mes de las flors de landa, 
Al bavarel te'n estaquere una guirlanda, 

E veguere tos uelhs tan blus confles de plors; 

Confles de plors de joia aquo's la vertat, diga ? 


32 



Julian Desaygues - Marsyas, oc ! 


E quand t'es miralhada al miralh de la font, 

La rosa del bonur a florit sus ton front, 

E ton cur a batut per ieu, ma doga miga. 

Ara, amb ton palholet plen de ribans, sul cap, 

Tos esclopons que traulhon a pena la codena, 

E les quatre torns d'or de la longa cadena 
Que pindola dins ton bavarel floricat, 

Ambe aquo, n'as pas plus l'er d'una pastoressa, 

E lo monde parpand, qu'ara te coneis pas, 

De te veire a mon brag, soreis e ditz tot bas: 

Quo's un novi que passa aval amb sa mestressa. 

Miga, quau z-auria dich, quand totes a l'ostau 
Te cantavon : Vai, vai te lavar, camaisada ! 

Tu, la Marianna baulha, e gorla, e morralhada, 

Quau z'auria dich qu'un jorn serias cambiada atau ? 

La Camaisada aiiei n'es pas plus ta borreia I 
Quo's La Marianna, quo s la vole, mai l'aurai! 

Que d'aras en avant, miga, te cantarai, 

6 Marianna d'Auvernha, 6 tu, nostra Mirelha ! 

Car la font ont ton front rosa s'es atintat, 

Ton front rosa coma la flor de la pavia, 
Aquela font, aquo’s la font de Poesia, 

Quo’s la font de Jovenga e d’lmmortalitat. 

Arseni Vermenosa 

L’fll VIST (H°15) 


L’ai vist. E s’arodelan elei a meis entorns, 
desempuei, que frairejan amb ieu. Son ombra avia 
chaspat la sieu cara que de rire cantava d’esperela 
e sensa resson. 

Anava que dangava un enfant encara, un masclon 
pas’ncara. 

Un pas, caugas blancas, camba leuja, seguissia 
lo trepador. Eri tancat. Un diamant fugitiu respondeguet 
a mon agachada : era esmeravelhada, suspresa, 
e son anar - lo sabes pas delembrar, cor - contunhet 
sensa de ieu, pavana qu’abragavi de veire entre 
s’esperlongava. 

Michel Miniussi 

PROVEHCfl «1°16) 


Li mots que li vole son delembrats 
Dins lo gorg de la earn d’un poble, 

La mar estrementls li barris de l’oblit, 

Lo silenci s’escond dins lo silenci. 

La negra nuech li vei cercar dins sa combor 
L’aiga de rais qu’espera 
Entre es amont que joga l’aura 
E per l’amara gaug dis aglas. 

Un somi li moura, ma sobeirana, 
lume resclaus, somi d’esclau, 

E dins un rec de lutz sensa cadenas, 

Estela e paga e gaug sera tot go perdut. 

Enric Espieut 

la eAneon de la baleiia (n° w 


Aid la Balena. 

Es a engolir lo Marin 
mai que mai desgordidas 
e coquinas. 

Aid tanben lo radel, 
e lo cotel, 
e las bretelas 
que deves pas 
jamai 
oblidar 
Los daquos 
amb de botons 
son las bretelas 
del Marin. 

A costat, 
podes pas veser 
lo cotel. 

Lo Marin 
es sul radel, 
mas lo radel 
a caplevat 
sus un costat, 
tantia 

que podes pas 

veser grand causa. 

Lo daquos blancolin, 
a costat 

de la man esquerra 
del Marin 
es un trog de fust 
que n'assajava 
de far avangar 
lo radel 

quand la Balena 
arribet. 

Lo Marin 
se sonava 

Monsen Enric-Albert Biwens, 
(marin patentat). 

Lo Peissonel Desgordidonel 
jol ventre 
de la Balena, 
si que non 
l'auriai dessenhat. 

La mar 

sembla tan bologadissa 
per go que la Balena 
I'aspira tota 
dins sa gargamela 
per aspirar tanben 
Monsen Biwers 

e mai lo radel, 
e mai lo cotel, 
e mai las bretelas. 

Te cal pas jamai 

oblidar 

las bretelas. 

Aid la Balena 
qu'es a cercar 
lo Peissonel Desgordidonel 
que s'amaga jol Pompidor 
de las Portas de l'Equador. 
Aquel Peissonel 
Desgordidonel 
se sonava: Espilla. 

S'amaga 
per las raices 
de l'alga bela 
que creis 
davant las Portas 
de l'Equador. 

Ai fachas 
aquelas Portas 
de l'Equador. 

Son totjorn barradas. 

Lo daquos en forma de corda 
d'un band a l'autre 
es lo quid Equador. 

E go que reverta de rocasses, 
son dos gigants: 

Moar e Koar 

que gardan l'Equador. 

Sone les 

que fagueron 

los images ombrats 

de las Portas de l’Equador 

e que graveron 

totes los peisses que coetejan 
de per dejos aquelas portas. 
Los peisses amb un bee 
se sonan: 

Delfins amb bee. 

E los autres 
amb un cap estranh 
se sonan: 

Verdons-martel. 

La Balena 
a tornat trobar 
lo Peissonel 
Desgordidonel 
pas qu’apres 
sa passa ernhosa: 
es alar a 

que se torneron amistancar. 
Quand son ennegresits 

los fenestrons 
de ton bateu 
pel marrit temps, 
quand lo bateu 
fa: wop! 
de desesper, 
que tot un cadun 
n'es amar, 
quand los bagatges 
fan pas que lisar, 
a metent tot 
sens dessus dejos, 
quand la Mama te ditz: 

— Vols te calar? 
quand tot lo mond 
semblan pintats, 
sias. 

essent pas al Sud, 
essent pas al Nord, 

Cinquanta Nord, Quaranta Oest. 

QUI VOU SABER QU’ES AQUO QUE 
D’AlfflAR (n°!8) 


Qui vou saber qu'es aquo que d'aimar, 

Venga enta mi her son aprentissatge, 

Jo li dire qu’aquo n'es qu'ua mar 
Calma tantost, tantost plea d'auratge. 

Aquo's un mau qu’om non gausa blasmar 
Ni se faschar que ns'aporte daumatge : 
Aquo's quaucom qu’om non pot exprimar 
que salh deus uelhs de quauque beth visatge 

Si tu’n vos done ester plan avertit, 

(Lo bon Abat es qui Monge a patit) 

L'amor no's pot pintrar per poesias, 

0, per lo mens, de las colors qu'i cau: 

Mes, per coneisher o son ben o son mau, 

Cau qu’amoros coma jo som, tu sias. 

AUTOSTRADA LOS SARRASIMS / 
BORDEU (fl°t9) 


Cristina dei mauvalats 

dins mon camionas que vai querre la mar granda 

ton sexe de persegue 

e de tab at verdau 

fai sei paisatges de pluejas nusas 

a l'entorn de mon viech 

confle 

confle coma merinjana au pimentoli 
macarel Cristina 

ta boca de cerieras foscas vai leu emmantelar 
o sabe 

mon deliri de descauma e de benzina 


Felip Gardy 

0 (RANGES (n°20) 


0 maires, maires, ma' valaas de l'aire 
setz, un pauc e tot, la resta: 
gaire! 

N'a que dien: 'pas pas' e 
son lhi paires: 

disetz: 'Mah mah', vosautras que setz maires; 

n'avetz suaa la front, possat 

l'araire; 

n'avetz desverumats 
bo lo varaire 

e clartrat bo lhi uelhs croi lo 
borre ai caires: 

n'avetz fach sorres lhi fremas e 
lhi omes fraires, 
a l'istat fuec setz estaas nosti 
abeuraires, 

e a l’uvern sensa brasa lhi 
abrasaires, 

per nostra fam n’avetz cerchat 

lhi asaires; 

ente la tofa, n'eretz 

lhi ventolaires, 

setz estaas tot un bo 

vostri debanaires; 

fasie bon lhi pascatges 
bu lhi chabraires; 
n'avetz triats per nostre mond 
triair e; 

n'avetz chamats bo la 
voutz di pistaires. 


Toni Baudrier 

LO CHART DE LA TERRA (fl°21) 

Zo vos dise, perfum, passarai tala 'na ombra. 

E pus redde qu’un fum passarai tras lo riu. 

L'arcana dins lo ciau durara mai que ieu. 

E n’ai pas tant de temps coma l'aur de la rosa. 

Zo te dise, mar prionda, e sorda a mos prepaus, 

Zo te dise, me’n vau - a penas si ’riebe. 

Un rire de luna sus la cresta d’una onda, 

E l’ai pas vist ’chabar. Un rai dins ’na gota d'aiga. 

Ai l’atge, o es pertant ai l'atge de l'estiala. 

E la solelh m’a coat dempuei lo primier jorn. 

E la terra m'a portat, e me laschara pas, 

Que lo fuec li cremava lo ventre. 

E l’aiga m'a menat davant que fugues l'aiga 
e que lo vent fugues lo vent. En la negror dau temps 
ieu germenave. Que sui faugiera, aubre mai blat. 

Que sui la peira e sa poussiere, e l'arma que lai duerm. 

Que sui lo rire, la raior, la danga, e lo sang de l'eternitat. 

Marcela Delpastre 

PALUfMLHfl (n°22) 


Aiga clota e neblalha au fons dels eimes 

lo desesper grandas de la palus 

s’ufla de beus silencis viradisses 

dins lo grotim de nostras consentidas 

rauset, dins l’aura, fiblarel 

coma nostras destinadas d’orguolh e de fanga... 

e detras i a aquela set 
la lutz que se cerca un camin. 


Joan Frederic Brun 

LOS fflOTS (n°2S) 

Los mots son des sous traucats. 

Per jogar als osselets 
ne vole cafir ma pauma. 

E ne faire gisclar son cant perdut, 
ambe d’ulhauc de lusor nova. 

An delembrat go que disian, 
son tornats verges dins l’espandi. 

Lo sou traucat es vengut nou. 

Ne vole faire de solelhs 
e de lunas emai d’estelas 
qu’entre eles s’entrelusiran. 

Entre dos sangluts de quitarra 
s’estira un segle de dolor. 


Max Roqueta 

L'flTAUe DE JOAfl GEflET M1°24) 


Te vesi, ombrejat de lutz serva, mas liure, 
ambe tos ponhs de earn e tos cretges de siure. 

Te vesi, embugat de folia-recaliu, 
dubrir mans, barrar pots, e caminar romiu, 
pes-descaug dins la carce e nauchier en espera. 
Te senti, atalentat de tota fam sus terra, 
quichant lo cadenas sens tibar los pecols. 

Entre los presoniers, sias milanta. Siam sols. 

Te vesi quora vas, rufa velhada d'arma, 
partatjar las ansias d'un jovent fins a l'arma, 
condemnat a la mort coma un Crist-maufatan, 
e bel a ne'n morir sus son pitre de sang. 

Lo rebat de sos uelhs dins tos uelhs fa que siscla 
lo darrier crit de vida, avans l'escur que giscla. 
Trencan lo cel d'aquel raubador de vint ans. 

Sias dins ton ombra, tu. La destral de tas mans 
despoderada pels ligams, es poderosa 
per la Revolta Autisma e l'enarcada blosa. 

Pissas tencha, sang negre, e cel, e sal, e mel, 
dins l'aubre d'un cos blanc sens fuelha ni ramel. 


Joan Peire Cazot 

A! VIS6UT LOS JOHNS DE 
VEHGOflHA (N°25) 


Ai viscut los jorns de vergonha 
Amb aquo mon temps a traucat 
l'istoria entrumida dau monde 
morre nud Greus d'umanitat 
d'omes espelits de las ombras 
an dich au mau Non passaras 

leu me ramente Barcelona 
Espanha en flors de mar en mar 
Dins ieu coma un sorelh repofa 
l'estiu dau Frente Popular 
Madrid Granada las Astorias 
son d'espinhas d'aur dins mas earns 

T'ai tota en mon cor Catalonha 
Montjuich los plans descaladats 
e vese au canton d'una androna 
la filha embe sa risa roja 
fai petar l’ombra que s'acorcha 
au sorelh de la libertat 

L'aura bolega Una auba monta 
que fai se levar los faidits 

De noms me sagnan sus las bocas 
coma d'amoras Torne ausir 
los rocs que trestomban Ferotge 
chapla lo Dragas mon pais 

Vint ans Mas de cops dins lo suau 
las fonts son rajou se trebola 
Una ombra ton ombra Grimau 
ensagnosida se i amorra 
E d'un vam l'Alhambra aveusat 
crema de temps dins la nuoch roja 

Saique es de mau se faire un ome 
Fai patir lo camin que vai 
dins los revolums de l'istoria 
de l'ome monina a l'lcar 
Es de greu de luchar de longa 
per la justicia dels pelaus 

Borni idolant jot tant d'escombres 
mon temps aura pasmens sauvat 
Tome A dapas de l'embolh monta 
dors lo rescontre que se fai 
Pinhastre s'agandls son ombra 
sul camin que Sant Jaume trai 


Max Allier 

LA FOREST (DA8I6A (f1°26) 


I a bon pro que lo temps que dise es aplombat 
jot l'amolonament dels segles qu'an tombat; 

- Agachatz! - Lo dardalh dau sorelh abarreja 
sa joia treslusenta a 1'ombrum fresc e gai 
d'un serre forestier, que lo vent que l'aureja 
assabralha d'un bram cantaire, e que ribeja 
lo bronzin de la mar que raiva dors enlai! 

Sus la mar movedissa e pampalhejarela 
que giscla en grumejant sas ersas qu’atropela 
l'espandida dau cel bluieja lindament, 
e, per apasimar l’onda que s’entantina, 
l'adrech vers la calanca aclina dogament 
de boscasses ramats, que son regrelhament 
verdeja ta fonzor corosa, 6 mar latina. 

Entretant que l'estiu crema lo cabelh ros 
la prima i espells jot lo bosc fresqueiros: 
quand lo sorelh dins el colina una esclairida, 
se muda en escaborn l'arsura de son fuoc: 
darriers se vei, sobrant la plana agibassida, 
un puog rufe enautar sa lausa enregdesida 

- rufe e fier coma tus, pals de Lengadoc! 

Sordissent, en plen lum, d'entre d’asclas de bauces, 

davalan, d'amondaut, regde coma d'ulhauces 
a rajols clarinels de flums'scarrabilhats 
son aiga penjarela e neblosa esfolissa 
sa polsa floquejanta als penjals rascollats; 
puoi, per se solombrar s’abrivant als valats 
se ie debana, adonc, siava, apigrida e lissa. 

I agrada d'aliscar sos ribeires florits 
que minhota en passant de son cascalh que ritz. 
Co qu’alenan d'odors lo boscatge e la prada, 
amai lo pin negras que trauca lo cel clar, 
l’erbeta trainarela e l'aubrilha adrechada, 
lo flume acampa tot, e vai, de rebalada, 
l’engorgar dins l’immens amarum de la mar. 

L'encontrada tant bela embe sa mar tant blava 
era coma un celestre a l’uolh que la mirava. 

- Mas lo gasolh de l’onda e lo mormoladls 
dels aubres, brandussats de l’aura friarela, 
nimai lo caumanhas dau cel que replendls 
son pas lo pus grand gaug per lo que se gandls 
vers la forest clausida e vou trevar per ela. 

Se ie flaira e vei pas que l'ombra solament 
o l'arrajada dau sorelh que, per moment, 
lambreja sus lo ram ont l’aucelilha canta 
la siava joventut de l'an au mes de mai: 

- una viva novela, urosa e festejanta, 
i espompis lo trelutz de sa gloria emmascanta; 
qu'un regardar tant beu digus n'a vist jamai. 


Loi's-Xavier de Ricard 



mm 


De libres en linha, descargadisses a res-non-cost. 

Colleccions: 

• Esbrigalhs, se parla de tot 

• Lengas bastidas, sus las lengas construchas 

• Lengas del monde, sus de lengas vivas 

• Mistralenc, l'obra de Mistral 

• Primadiers, de libres vielhs que fan servir lo mot 
Occitania dins totas las lengas 

Catalogue e libres sus : 

http://edicions.talvera.free.fr. 

L’APflltfSIO (n°27) 


Muza del cant sagrats a ma membransa 
Record fielmen tot cant auzi ni vi 
En las vezios ce m'aprest a mentaure, 

Et orna las del mers abelimen 
De ci ta man para il cauzas ce toca 
Per li dezer ce no pot desjecir, 

Sai on Valena e Montferrier verdis, 

Lai on Trevies e Santa Cros blaveja 
Es tu c'aci serca el fil de ma maire, 

Es tu ce vai demandar cada jorn 
A1 puegs umils, a las fons inhoradas 
On lo seleste espir cuja trobar. 

Eisaug mon prec, e sel pueg despeitats 
Senhoriran lo soberbi E li con 
E per mon jenh seran la santa colla 
C’auzi los salm sitolats per David . 
Eisaug mon prec, e sil fon purior 
De Castalia aurait a m'ispirar 
Com autres fez Siloe ni Jordan, 

Ce trop oblida un mon desconoisen! 
Adonc portats als londanor ribal 
Vizitaran mei cantar los estajes 
Del grans e las cabanas del berjier! 
Vezer los ai semnar las maestransas 

Pertot del ben, e beleu lor er dat 
Sicom ais cant meravelhos d'Orfeu 
D'esmover rocs e feras domesgar! 

Ja lo solelh de ma vida mortal 
A1 siu miejorn totescas pervengut, 

Per nova plaia a son colcan clinava. 
Era lo temps on floris l'albespin 
Et on lo gruec auriol fai son nis 
Sul rams ausor del pibol o del vernhe. 
Erran un jorn per li brujas peiros 
On tan soven espasi mas tristezas, 
M’era pujat al somsim del Trevies. 
D’aci’estan vez a vez remirava 
Li pueg lontans e lor blaus orizon, 

Li camp vezis e lor gaia verdura 
E denan mi, com si foso a mei pes, 

Li calme flue de la mar de Malhorea 
Sintilhejan soz lo rai trasluzen. 

Sobte, permest un d’acel dezirier 
Ce van fantan a la vegada mons, 

A mos uelh tot embalauzis s'ofri 
L'aparisio la pu meravelhoza, 
D'enconoguts resplandres ademplen 
La seza umil de mas contemplazos. 
Frontier m'avia Anjel a blancas alas, 

A radios vizaje e don l'esgar 
Era tant dus c'auria al pu cremos 


56 



Julian Desaygues - Marsyas, oc ! 


Dat ardimen e provocat fizansa. 

- No temer res, fil de l'om, so me dis 
Lo mesajier selest, sui Ariel 
Dels esperits ce formo el cor divis 
Un del menors, e sai ai per misio 
T'asabentar de l’umana teudisa. 

En ace st jorn Diu te vai autrejan 
so c'a ta vida as tan cobezejat. 
L'Omnipoten sel gazardo devia 
A l'om c'ades sol una veritat 
Li demandava ab aitanta fervor, 

Et aitan procs c'el drejurier d'antan 
Miracle o senh prodejios imploravon. 
Envezibil a tot esgar mortal, 

Del Pasefic totara corsejava 
Las islas on anava enisian 
Pobles novels a melhor endesti 
Can agi man venges te revelar 
Lo misteros esperital eser 
Ce rezumis la creasio terral, 

S'immortal vida en lo temps e los Ajes, 
Sas veras leis tan cant viu en est mon 
E son contuni endefenit Proses. 

Fai lo tiu pro de las gran maestransas 
Ce te venc dar, e'l mon posezira 
Caucas vertats de mai e poira far 
Un pas novel en sa via eternal 

E s'asension en las rejios sobranas. 

De la mia arma ensenhador divin, 
Respondi m'ieu a l'Anjel vizitaire, 

Cal res de mest las maior n'il melhor 
Pogra valer l'incomparable ben 
C'en acest jorn sai venes me profere ? 
Longa sazo semblei al viador 
Cars del solelh par polsozas estradas 
Apres lo dus ombralh del ver plaisats 
O'l riu frescets ades vai sospiran. 

Ar ta paraula es ma consolasio. 

Me mostra'l fi d'acel viaje penos 
Et er a m'arma el sobeiran remedi 
C'a sas langor donara garimen. 

Merses a Sel ce t mandan a m'ajuda 
Autrei la forsa a l'eisa frevoleza 
E si pot far, lancan li ven a grat, 

Levar el sol al fond de l'Oxiden. 

Done, poi te lez, denha encoi m'adubrir 
De la vezio li camp meravelhos 
E dona me contemplar aban ora 
Del Creator las divinas entensas. 

So me disist: Sai te venc revelar 
L'om d'acest mon e sel de l’autre mon. 
Anjel beneit, compli ta promesio: 

Di me don ven l'esperit et on vai 
E perce sol, mest trastug los eser, 

Pel Relijio l'om es purificat. 

Bonazurat er can m'auras apres 
Dos ensenhar captals entr' el captal 
Cal lei eterna, universal, innada, 
Goberna Torn sul terra del vivens 
E cal desti l'escaris otra tomba 
En acest mon e’l mons avenidor. 

- A t doctrinar de totas estas cauzas, 
Respos l'Anjel, sol sui aisi vengut 
E, sul miu cap pauzan la sua man: 

'Om, fil de l'om fas el, per un mumen 
Reseup e gard ab los aibs umanal 
Alcus de sel don fruit nostra natura. 

El dis: desen, me send trasformat 
Com si autre om fos en fag devengut. 
Mas facultats estavon eisalsadas 
A l'ausor gra c'emajenar se puesca. 

A traves de l'immensitat vezia 
Un gran d’arena al fin fond de las mar, 
E pogra auzir l'amoroza tordola 
Faire sos jem pel verdejan boscajes 
Tot entorn mi, espeitacle ses par, 

Avia cais la Terra tot entieira: 

Sai acil nobla e jeneroza Europa 
C’ins en son se garda el destis del mon; 
Lai sil selebra e sobrantica Azia 
On tant pobols an lor premier paren; 

Alhor l'adusta Africa enconoguda 
Encar permei sos dezers arenos; 

E neis no sai si ma vista enganad. 

Non ensercava il silvoza America 
E'ls novel mon pel mar austral dispers. 

Fil de l'om, dis Ariel, as a veire 
Oimai de prop tot cant vezes de lonh. 

A sel perpaus no sol vuelh soz teis uelh 
Metre en vezios raian de veritat 
La barbaria antica del prims Ajes 
E la final enteozi de l’om, 

Mas encar vuelh t’aduire a parlamen 
Ab tug acil e'en los segles pasats 
Saupro d'amor, de coraje o d’enjenh 
E can servit en calacom faiso 
A1 progresiu enan de l'Umaneza. 

Irem ensem vizitan lonh e pres 
Trastug li loc c'el jenre uman grazire 
A de servar en eterna membransa. 

Lai a l'ombralh de s'il santa figeira 
Budda conces la pura Entellijensa; 

Vecte 'Is dezer de Sin e de Faran 
Vecte l'umil crepia de Betelen ; 

Acela plana es sil de Maraton ; 

A sel destreis moric Leonidas ; 

En acels orts ensenhava Platon; 

Aci del siu sane la casta Liicresia 

La libertat romana fecundet; 

Aci pel Sel Juana d'Arc rezervada 
Ad ausors fag gardava sos anhel; 
D'aisi vei sel Rozental de Leibniz , 

En son joven permenada grazida, 

E li gran bruelh on de l'om de natura 
E de sas leis pantaizava Juan-Jaume. 
Lai e pertot on l'umana linhada 
Reseup alcun descomunal exemple, 
Lai e pertot on cazec alcun sem 
D’acela gran perpetual Revela 
Ce comenset a l'orijen del mon 
Per fenir sol al consommi del temps, 
Aci l’Autisme a ta pietat garda 
Nobles devis et autas ensenhansas. 
As ad aprendre il siensa de l’om. 

Ci miel la saup c’els enjenh sobeiran 
Sels esperits d’eleita c'an creat 
L’ome moral, trasmudat lo salvatge 
En barbarin e, perfazen lor obra, 

A Seviltat l’empenheron a tensa ? 

Del jenre uman el prims estitutor 
T'esvelaran alcus de lor secrets 
Trevan sul sim temendos don portet 
Lo Decaloc als efan d'Israel 
Abdos nos vai esperan Moizen 
De sert veirem Licurge en sela Creta 

Don no devia a Sparta mai tornar, 

E sai en cal foresta plora encara 
Manco Capac sa preterida gloria. 

Mas, aban far estas peregrinansas, 

Cove c'al Prim conoscas lo comens 
D’aceste mon e de l'uman linhaje 
Ad sera nostre punt de partensa. 

Ci posezis primas las orejinas 
Del remanen sap de leu l'orde e’l sen 
- Condui, condui me al pu tost, oi Anjel, 
Escridei m’ieu, en vedensa et auzensa 
De sil vezios veramen sobrumanas. 
leu trefolisc saber cal fo l’aurora 
D’est mon donat a l’om en eretaje 
Senh eternal de la Bontat divina 
Ce res a nostra escata no deven 
Li autrej et l'eser e lo Proses. 

Calei, ce ja las vezios caoticas, 

Pujan de tug li laz de l’orizon, 

Volatejavo en l'aire trebolit 
A for de nebla escura a far paor. 

Ans tota cauza Ariel me mostret 
Lo primairal Aje de nostra terra 
En formasio, lancan l'Ansian del Jorn 
Pel man de las podestats anjelicas 
Aparelhava e fargava acest mon 
Ab l'aiga, el foe e’ls autres elemen. 

Li temps uman d'enmei acelas ombras 
Sorzeron leu e denan mi pauzeron 
En lor engrama e sorna majestat. 


Frederic Rdcaferrier 


63 



Julian Desaygues - Marsyas, oc ! 


LO POTOfl (fl°28) 

A-m-aquesta ora, proche o luonh - quau sap ont es ? 
plorant sus lo pantais que son cor n’a lo breg 
una femna benleu se languls amudida 

Espera e se languls, espera un potonet. 

Un poton, es la font qu'abeura lo qu'a set 
es lo baime que sana e lo pan de la vida. 

Veni, labech, e fai a mon comandament 
pren e vai te’n portar a-m-aquel cor vivent 
lo biais que deu mansir lo dou que lo borrela, 

sabe pas onte l'aura a la fin l’adurra 
sabe pas mens ont vai e que se pausara 
un jorn, ben luonh, dessus una boca orfanela. 

Joan Carles-Brun 

DflftDfl TflUHfl «1°29) 

Ilh ven ju per lo viol 

lo matin ben bonora, 

en sopeteant, bo siu baston, 

per la messa premiera; 

lo mochet florejat 

se la testa blanca, 

lo tricot ricamat se la cota niera; 

mas vos conoisso enca, danda Talina! 

Lo temp passa, 

mas vos setz pas chambiaa. 

Rit. 

Danda, Danda Talina, 
la joventut avetz enca escricha 
se la front. 

Vous bevetz l'aiga de la font. 

Danda, Danda Talina, vos me fasetz 
navisar lo bel temp, 
lo pus bel temp passat. 

Ilh me fai navisar: 
la sia bela casota, 
lo tropel, vachas e veels, 
lach e bur ente la sia crota; 
lhi sie prats tuchi verds, 

la sia bealiera, lhi mias braias eschancaas 
se la ceresiera. 

Ma eira ilh es restaa bo na jalina, 
ma ilh es contenta 
coma quarant'an fa. 

Masino Anghilante 

(lELLIAdAS (d o 30) 

sic vos non vobis 
nives 

nellificatis 

miu 

so 

su' 

riu 

niu 

flor 

do' 

briu 

tau 

’len 

au 

son 

'ros 

bios 

Bernat Manciet 

SECRET DE L’ERBfl (f1°31) 


Secreta patz, ombra dau carrairon, 
mond escondut de la formiga, 
tan doga jot lo pas en la foscor, 
m'as aculhit coma una amiga, 

E beves drecha a las fonts de la nuoch, 

drecha en l'escura muda, 

despuoi que dau front lis dau puog, 

1'ombra t'era venguda. 

E de saber l'envou dau perdigalh 
e lo suave pausar de la palomba, 
miraves lo cel nud, linde miralh 
tan desert que ta comba. 

Mas pura antau la flor dau trentanel 
e mai umila que la mauva, 
ambe las estelas au cel 
tressalisses au vent de l'auba. 

Max Roqueta 

LA FONT (n°32) 


Long la via que mena a la montanha, 
freida e clhara, de la rocha sort l’aiga, 
corre la'ins per la montanha, lutz al solelh, 
ritz al mietg de las peiras e chanta dins l'erba: 

« Mi som fresca e pura, 
aiga que naish de la neu, 
levi la set an aquei que passon 
e van per la montanha, 

som la contentessa dei bestias que venon beure. 

L'erba fresca per lor fau creishe, 

las flors per las belas filhas fau fiorir. » 

Romina Casone 
Vinai - Val d’Estura 

Escola elementaria, classa de cinquena. 
concors 'Prouvengo parlo' de i988 

LOS BATEIRES DTSTRADA (H°3S) 


leu sei le combatent 

De na causa perduda 

D’un temps au bord dau temps, 

D’un pais obledat 

E de gents sens memoria. 

Sei combatent rolhit 
De correr la campanha 
Entre los enemies 
E de parar daus faus amics 
La paubra tropa batuda. 

Sei sodard oblijat 
De menar la batalha 
Luenh dau chamin aisat 
De l'armeia reconeguda 
Fora las leis de la guerra. 

Mas z-ai semblat la tropa 
Au mitant de l'oblit 
E lendonc z-em saubut 
Que la sola patz daus vencuts 
Z-es la victoria. 

Le fuec z-es rescondut 
Sot la cendra esfregida 
E le bosc mort que z-em metut. 
Mas si sem ben pres de purar, 
Qu'es mas de veire le fuec fumar: 
Desja brilhon las auvas. 


Piare Bonaud (De niaulas e d'estialas, 1971) 

(lAISSEfieA ((1°S4) 


Sei nascut de questa tiarra 
Alencop mort e mejauvenga 
Ante floris l'aubespin 
Ben avant lo dematin 
A la darriera de guerra 
Prima de l'esperanga 
Dins la granda viala 
Pelauda 

De 'na femna maurela 
E d'un ome tirat dau Nort 
Mon paire de barena 
Alencop dogor e frejura 
Ai par ma linga assedrada 
Lo recorson de la niarga 
E dins la testa desboijada 
'Na pensada de defora 
Filha au pitre popelut 
Au cuol plan rebondut 
Dins lo plais d'enfanga 
Quand se pica la vergonha 
Que taborla lo sabaton 
Au vielh cledon 
Amb la linga molhada 
N’estiala ensurcilhonada 

Estiala roja sus la chamisa 

Daus Partisans 

Sei nascut sus lo chamin 

De Sent Jaume 

Li sei totjorn un pelegrin. 


Jaume Chauvin (1976) 

FEflMIA (I1°35) 

Femna 

ta man d'ala e de mial 

sina 

davala 

raja 

Femna 

ta man de luna e de sal 

cerca 

arpenta 

palpa 

Femna 

ta man d’irange e de val 

lisa 

rebrica 

aima 

plaser 

Ana Isac 

un eon Pflssu «i°s6) 


Un cor passit passava a d'apasset per orta 
entre les agreniers espinos des campas 
anava plan planet caminent per cornpas 
un grand para-lagremas au coide de l’aorta. 

L'amor picava dur e la castanha forta 
de sei rais li tombent dessus coma un clapas 
fasia susar lo sang que marchava a cha pas 
un cardiograma las long de la dralha torta. 

Una mosca en lo viant diguet: ’Lo malauros !’ 
Anara pas ben luench d’esto ritme foiros 
e vai leu s’acabar sa goia d'aventura.’ 

Un ome regardava aqueu sarret d'en aut 
e pensava, au dessenh dei moviments finaus : 
'Fai un polit poema aquesta d'escritura'. 

ESeARTAIRA LA VELA (H°S7) 


Escartaira la vela 
e ufla-te d'ersada. 

La nau descabestrada 
anara cap abans, 
se lo Peugue, aquo's Tu, 
e qu’aital la saquejas. 

Co que mena al Deluvi, 
a l'aigat, a la nueit, 
al caos extremier, 
s'aquo's Tu, que me fa 
lo rambalh qu'i descai 
aquel mond amudit 
e sas vanas semblangas? 

Escartaira la vela 
e ufla-te d'ersada. 

La nau descabestrada 
anara cap a la 
que m'a a de cor e d'anma, 
se lo Peugue, aquo's Tu, 
e qu’aital la saquejas. 

Franc Barddu 

DflVflHT TU (fl°38) 


En bosc de nlvol 
lo gris del fuoc 
l’ai talhat 

un det 
o la terra 
barrats 
los pots 
sus la sarralha 

amb la montanha 
dins la gabia 
se pot pas 
dormir 

sus la chimineia 
un armonica 
ont pausar lo cel? 

agachi las fendasclas 
clavadas 
de l'endefora 
coma los borrilhs 
a la ribiera 

la sola remembranga 
de la posca 
sul camin 
es lo vent 

10 negre 

11 tombava 
fins als pes 

Olivier Lamarca 

PASSAR ETH TEfflPS SENSE 
PENSAK (N°S9) 

jo voleria ester 
coma eth men gat 
que se se e demore 
deuant dera hiestra 
e guarde eth temps 
e lo ve a passar 

e dilheu pense go que hara 

mes se’n sap desbrembar 

quan torne a veir virar 

es huelhes, e eth temps, e eth deman 

jo voleria ester 
coma eth men gat 
que cada maitin 
quan se lheue 
daurls es uelhs 
enta tornar a comengar 

e non decidls que passec 
ne se ager l'acertec 
ne se aue sabera endonviar 
era hiestra per a on guardar 

Montse Cuixart 

LflUS DE L’flRRoSA (fl°40) 


Arrosa lo desir d'arrosa tota poblada 

de pitralhs e d'auseths 

d'aigas las destraubiadas 

dens l'abri's d'un petal tots los casaus 

oberts e sorelhs d'estaminas totas sorelhs 

d'aubas cridadas a d’escurs e vaden los dius 

per te brumir desir large d'arrosa 

impacienta arrosa si te hidas 

aus espalms de tons dries si 

earn dessus earn d’un sol tenent 

mes enla brigalhaira 

de bossocs d'arreplecs de solars 

e’questa auba elastica de lunhs 

si t'en-hantaumas de horras e d’arrosas 

qu'es ceu trist mes los desruits e mes auba e mes boca 

arrosa ende tu floe 

de lermas aubre 

lenga d'arredims d'enlugareis... 

tot desir e tot tacas ! 

de sauror son pas son que de sos levadls 

las dotz amassa se desgahan aubre 

de dotz tota la bastissa e de desbord 

e d'engana suau 

on se resolv en la lenga lo peu 
arrosa saura on los huecs tots hissats 
si deu jorn cloc lo desdus e s'arregussi 
la porpra ua ombra de hauteir 
o labiaus armadas escambi 
arrosa chuc 

per ton vueid estivas de huecs anueitats - 
lo lecar 


Bernat Manciet 

LA VENUS D’ARLE (N°4D 


Sias bela, 6 Venus d'Arle, a faire venir fou! 

Ta testa es fiera e doga, e tendrament ton cou 

Se clina. Respirant li potons e lo rire 

Ta fresca boca en flor de qu'es que vai nos dire? 

Lis Amors, d'una veta, eme gracia an nosat 

Ti long peus sus ton front per ondadas frisat. 

0 blanca Venus d'Arle, 6 reina provengala, 

Ges de manteu n'escond ti superbis espatlas 

Se vei que sias divessa e filha dau ceu blu; 

Ton beu pitre nos bada, e l'uelh plen de belucs 

S'espanta de plesir davant la joina autura 

Di pomas de ton sen tan redona' e tan puras. 

Que sias bela! Venetz, pobles, venetz tetar 

A si beu sens bessons l'amor e la beutat. 

0! Sensa la beutat de que seria lo monde? 

Luse tot go qu'es beu, tot go qu'es laid s'esconde! 

Fai veire ti brag nus, ton sen nus, ti flanc nus; 


82 



Julian Desaygues - Marsyas, oc ! 


Mostra te tota nusa, 6 divina Venus! 

La beutat te vestls mielhs que ta rauba blanca; 

Laissa ti pe tombar la rauba qu'a tis ancas 

S'envertolha, mudant tot go qu'as de pus beu: 

Abandona ton ventre i potons dau soleu! 

Coma l'eurre s'aganta a la rusca d’un aubre 

Laissa dins mi bragada' estrenhe' en plen ton maubre; 

Laissa ma boca ardenta e mi dets tremolants 

Corre' amoros pertot sus ton cadavre blanc! 

0 doga Venus d’Arle: 6 fada de jovenga! 

Ta beutat que clareja en tota la Provenga 

Fai belas nostri filha' e nostri drolles sans; 

Sota aquela earn bruna, 6 Venus, i a ton sang, 

Sempre viu, sempre caud. E nostri chata’ alertas 

Vaqui perque se'n van la peitrina duberta; 

E nostri gais jovents vaqui perque son forts 

I luchas de Eamor, di braus e de la mort; 

E vaqui perque t'ame - e ta beutat m'engana, - 

E vaqui perque, ieu crestian, te cante, 6 grand pagana! 

Teodor Aubaneu 

LA (D06ADA (f1°42) 


0 Trobaire ! as l’ufan de congrear de cantas 
Qu’al temps avenidor los omes rediran. 

Agacha lo lauraire eternament obrant 

Suls camps que sempre auran segadas resurgantas! 

Las relhas an crosat de regas qual sap quantas! 

Lo terraire es com un palimpsest ont, laurant 
Suls bordons dels aujols, los paeans botaran 
Sens fin meteis semen de granas bategantas! 


Los blats que bel-temps-a lo cros fasquet florir 
Son los paires d’aquels qu’ara, per nos noirir, 

An raubat a la mort lor espiga daurada. 

Atal, Trobaire, fas, dins los bordons d’antan, 

Novela curbison subre la vielha arada; 
deman, d’autres segran ta mogada, - en cantant. 

Antonin Perbosc 

per un MReissi (n°4S) 

Per un Narcissi 

l’anar de son cos mut se rnirava dins l'aiga 

frega-bronzissia son vestit ispre de tela rufa qu'acrancava una 
romec aguirlandida d'un sause rosselh a la broca seca d’un garric; 
las fuelhas cracinavan jol correr de sa camba lassa; s’alisava lo 
pitre per la camisa mieg duberta mentre que lo vent... 

l’anar de son cos mut se mirava dins l’aiga 

l’esclau era estacat a la corda de peira; sa man cercava son cap e 
sa man furgava sos pelses de desiranca; sa cara s’enaurava de la 
joia d’una mort; sa man cercava son cor. 

l’agrat de son cos mut se mirava dins l’aiga 

i a temps una drolla l’avia seguit a la broa de l'aiga; avian begut 
amassa una taca de vin, negre, some, qu'avia faitas lors caras mai 
claras que l'entrelusir de boscalha; sa man fernissia. 

l’agrat de son cos nud se mirava dins l’aiga 

gaitava, de longa; las causotas blavas e vivas, los casses ronhoses 
bronzinent de ferum e la tornada pariera de sa cueissa alisada. 

l’agrat de son cor nud se mirava dins l'aiga 

los bosques eran cauds e lo cel negrissia; dont mai venia la nueit, 
dont mai son agach s'atrumava, asuaudit de tubas doc as e 
candas; lo babau de son senher s'arrapava a la flor pesolhiera; 
Narcissi se levet... Xavier Bach 

TOTfl LEflGfl ES LA DE L’OSTAL 

(J1°44) 

Tota lenga es la de l'ostal 
o pas que bruch sens poder sul silenci. 

Las paraulas se daissan menar 
al masel coma aqueles buous 
que vesias pastencar dins la comba 
bana contra bana, e coma 
s'eran juntats pel jo encara. 

Ives Roqueta 

SflflT JOflflT (n°45) 


Atubarem los fuocs 

la nuech de Sant Joant, 

e un aute del 

la montanha sombra 

piquetare d’estelas rossas 

Lo reire sang, 

pus clhar, 

una goig lordina 

batare en els pols, 

e la grinor 

se largare a l'auba, 

dal temps que l'uchaa 

dedins l'encharm de la nuech, 

congriare lo nom 

e la fagon pomposa, 

a lo fuoc secret 

de l'istat que monta. 


Bep Rous 

BeL JOVIflET (H°46) 


Bel jovinet s'estava al bord dal Talhament 
e lo chanet japava nele tamben content 
Passa aqul lo patron 'Ola, bel jovinet, 
te lo pago cent francs lo tio jaios coret'. 

’Bo ben, senhor patron, per cent franc te lo dau, 
serai jaios l'estes, bela sensa rire empau’ 

Ja son passats sies mes bel jovinet s'n'en sta 
al bord dal Talhament, bo lo chanet acuchat 
Passa aqui la padrona e al ve i sio pel aris 
qu'al solelh arlusen coma la fior dal narchis 
'Aquei tio rissolin d'or, se tu vos me li donar 
bel jovinet te trobo en post per travalhar' 

’Prene-li tuchis, frema, que nosauti paures siem 
e meme sensa rissolin nosta jai Testes gardem 
E tot content s’nen vai sal pont dal Talhament 
per portar sus l'eschina aquei grands pes de ciment. 
Ja son passat sies mes e lo pont al es fenit 
e lo jovinet dins sio cor sempe de mai al es ferit. 
’Que fas aqui a Triest, bel jove tot pauros?' 

’Io sio desocupat e porto la mia cros'. 

’Dona-me ta santat, que io te fau travalhar'. 

’Pren-te la mia santat ja que me chal minjar’. 

Sonas, pauras quiocas, sonas TAvemaria, 
que lo jovinet al torna pien de malinconia. 

Sonas, pauras quiocas, sonas lo Matinet, 
que oromai es vielh aquel bel jovinet. 

P. P. Pasolini (virada P. Bee) 


89 



Julian Desaygues - Marsyas, oc ! 


6AL0HASSA (fl°47) 


Un rebulh de nivols es passat, 

Mas non es demorat. 

A la raja del solelh, la terra creda 
Pads, prega e espera la plueja. 

Lo qu'espera languls mas l’esperat se'n ritz. 

Lo temps s'encabana, mas leu, 

Se torna, ailas al bel. 

Se'n vira un pauc del blat que creba, 

Deus escargols al sang virat, 

E deus grapals tots carcinats. 

Lo qu'espera languls, mas l'esperat se’n ritz. 

Albres e flors assedats, 
se desvestisson pel prat. 

Pas un pial d’aire, 

Pleu mas de brasas. 

Los limagons se desesperan. 

Lo qu'espera languis, mas l'esperat se’n ritz. 


Brigita Miremont 

LE 6EHESIERA ILH flEVOfl «1°48) 


Le ceresiera ilh nevon 
ente l'aira tebla, 
las flors d'las arlitas 
se paron nint da las abelhas, 
tot la chanta: 

lhi merles, lhi valons, lo pomier qu'ai anta, 
tot la chanta. 

Magali, Magali, 

tu que pos pus chantar 

quieta venes a la Bustiera, corres da pertot: 

dessot a la ceresiera vielha, 

a l’aviron dal fnasil 

(antsambusele-te nin filheta!): 

pren lu viasol dessot a la castanha d'Inda: 

siu al champ sobran 

con en pauc d’rosaa enti uelhs. 


Jacolin Bortela 


91 



Julian Desaygues - Marsyas, oc ! 


LA LUNA (n°49) 


Che fai tu, luna, in del ? 
Dimmi che fai, 

Silenziosa luna ? 

(G. LEOPARDI) 

Cada vespre, dins lo cel, 

La luna silenciosa, 

Blava cara dolorosa, 

Aluca lo seu calelh. 

Dessus las obras de mort, 
Las roinas amolonadas, 
Las joinas vidas segadas, 
Sa lusor estrenh lo cor... 

Subre ‘Is acrins ennevats, 
Son rai blave s’espaceja; 
Dins la mar se miralheja; 
Lusis suls deserts cremats 

Davans que Lome fogues, 
Lusissia tala coma ara, 
Fasia pietadosa cara 
‘peravans que patigues. 

Es perque ? Per go que viu ? 

Es pels omes que lusisses 
E que, silenta, patisses, Blanca luna ? 
Es per Dieu. 


Marcel Carrieres, 1942. 


93 



Julian Desaygues - Marsyas, oc ! 


LEflDEfflAII DE FlelHA (n° 50) 


Dins la botelha vueja demora ges de vin. 

Pausi mon escudela; la sopa va fregir 
Mas la podi pas beure, la tornariai vomir. 

Sieis oras al relotge, tot sol me cal partir; 

Cargui la pel de bestia: me voli plan vestir. 

Ai lo fel sus la lenga tant lo fetge me dol, 

Lo cap que me torneja, l’aranha fa trantol. 

Defeci de ma vida : se pendolar pel col... 

Sul nas quicom me fissa, benleu qualque bigol. 
Escampi l’escudela, escantissi lo lum, 

Barri sus ieu la porta, prautissi l’estorrum 
Que raja dels estables. Sentissi lo porcum. 

Lo vent negre m’eissuga tres gotas d’amargum. 

« Aquela aiga de raja » cantava lo pepin. 

Caissals que se reganhan per voler me mordir, 
Mila flors sus las tornbas per Totsants van florir. 
Sarri fort l’agulhada, segrai lo meu camin. 

Un mes, una autra fieira, mon amic e de vin. 


Joan Bodon 

ALBA DE L’lHTEHLEHBA (fl°51) 


Un amic que me comprenga 
Dins cada port de la nuech. 
L’amor es sus cada lenga, 
L’estela sus cada pueg. 

Lo rossinhol que me crida, 
Gingola pas mai lo chin. 

Per cercar l’alba complida 
Partirai dins lo matin. 

Pas degun que me sostenga, 
Perque me tiran del liech ? 

Un anel sus cada lenga, 

La roda: serai al mieg. 

Lo rossinhol que me crida, 
Gingola per ieu lo c hi n. 

Veirai pas l’alba complida, 
Morirai dins lo matin. 

Mas la mort cal que me prenga. 
Tornarai ligar lo clueg. 

Ligam viu de l’lnterlenga, 

Sens ieu lo pan sera cuech. 

Un rossinhol totjorn crida. 
Per apasimar lo chin 
Se leva l’alba complida, 

La primalba del matin. 


Joan Bodon 

IffiNE A LA FUELHA BLANCA (N°52) 


Per Enric Pourrat d’Ambert. 

Piucela! Novia ! 
lingi batedls, 
prim parpalhon, 

Pensada! 

Ausissi ton cor, 
lengou estaloirat, 
e quand, nusa, m’esperas. 

Un cop, en la vau de Laga, 
tocant Ambert d’Auvernha 
ambe ta roda de fortuna, 
t’ai vista a ton creissent, 
e de marteus ti bacelant. 

L’aiga filava e ti pastava. 

Ta earn moissa passada au dralh, 
puei si formava 
ais eissugants. 

Vostra obra es dins mei mans, 
Pretzfachier de Genesi, 
e meis uelhs fan tres-tres. 

Car mon araire es lest. 

A l’esteve lo senti que va fonsar 
darrier lo coble que saup 

lo perque de ma lenga. 

Oli de saba, remontant, despestelatgi, 
Redde arborat, puei traucant rusca, 
Ara mi fau laurar 
lauron. 

E matrimoni fach, 
grelharan lei seguidas. 


Jorgi Reboul 

ETH CltfT «1°5S) 


Hei! eths Gascons! qu’em un vielh poble 
D'arraga pura e de sang noble. 

A Rongavaus coma a Mureth, 
Qu'ensenhem go qu'entenem estre. 
Arren qu'un Diu, arren qu'un mestre! 
Tau era eth crith deth noste endret. 

En eths goters dera montanha, 

Eths estafiers de Carlesmanhe 
Non s'aventuren pas en vanh... 

E, mes tard, a 'ra negra tropa 

Deths Francs Crosats, aths peu d'estopa, 

Que hasom vomir quauque planh... 

Per un no arren, prest a nse bater, 

Un coma dus, dus coma quate! 
D'Armanhac, Lahira, Mont-Luc 
E-d Arri de bera memoria 
Non la panen pas, a'ra Gloria, 

Quand s'en copen eth loe talhuc! 

Frances! Espanhols! plaga! plaga! 

Ai! qu'ei eth Plumash-Blanc qui passa!... 
Paris! saluda eth Plumash-Blanc! 

Franga! eth tue Arrei qu'ei de Gasconha... 
Pr’amor d’aquo, gara a qui'u honha! 

Aquo he qu’ei brabe e galant... 

Que Diu sab s’om a de qui tengue! 

Done, cada arrasa a de mantengue, 

Perme que tot, ed crid de qui a. 

Qui pech, que pech, qui brosta, brosta: 
Nos, hom tostem mestres a nosta 
E-nso deds auts, decops que i’a! 

Mes, berret qui no-s porta, s’aria, 

E qui no sort qu'ara beraria 
No sap d’ont a bohat eth vent... 

Gascons! Basco de bona arraga, 

So qui no a pas, que s'ac atrassa, 

Sonque no sie be de convent! 

Done, qu’ense mancar, entre autas causas, 
Eth noste vielh Toca-i, se gausas! 

Qu’eu nos cau prener de Font sie. 

Tant qu’a morir, morir per viver! 

E, Diu-vivant! venga qu’arribe, 

Tostemp Gascons! ue coma ger! 

Hilhs der’Arroca e deth Pericle, 
Jalosament, de side en side, 

Qu'avem sauvat eth noste aver 
E mantengut en bona arrenga 
Eths us, eth vestit e 'ra lenga... 
Tostemp Gascons! ue coma ger! 


Filadelfa de Gerda 

POBLE DE nOSTfl «1°54) 


Poble de nosta, praube pec, 

Aqueste cop, no voi pas planhe-t! 

E que hen pla de no pas cranhe-t 
Ets de qui-t mancan d'arrespect! 

E qu'em en sab pla mau de tanhe-t, 
Poble de nosta, praube pec! 

Poble de nosta, sabes que! 

Dempuish eth terns qui vas e vengues, 
Dempuish eth terns qui-t desovengues 
E qui-t en hes tot eth deque 
E dab eths vielhs et malavenguesL. 
Poble de nosta, sabes que!... 

Poble de nosta, qu'en as het 
Deth patrimoni der’arrasa? 

Ded lengatje e 'ra bera traga, 

Dera Capera e ded Casteth, 

Dera Tor e dera Terrassa, 

Poble de nosta, qu'en as het? 

Que t'ac as venut tot, tot, tot! 

Per dus sos de fausa moneda... 
Dentio-d palhe, dentio ra medaL. 

Poble de nosta, escota ed Pot 
Qui canta aciu darre ra cleda: 

Que t’ac as venut tot, tot, tot! 

Tant pis per tu! Que soi sadot! 

U vermi! u graL. Coteta-teta! 

Quin estorniu, aquet cateta 
Que s'a venut ed arrestot 
E s'a perdut era gatetaL. 

Tant pis per eth! Que soi sadoth! 

Poble de nosta, as entenut? 

Se no-as pas entenut, escota, 

Escota ed Pot: Qu'eu s'a venut 
Ed arrestot... S’i ve pas gota! 

— U vermi! U gra! Coteta! Cota!.. 
Poble de nosta, as entenut? 

Poble de nosta, praube ho, 

Aqueste cop que t'ac voi dize: 

A loc de cantar e d'arrize, 

Que hares pla de porta do... 

E qu’en i'aure ta-t maladize, 

Poble de nosta, praube ho! 

Poble de nosta, maluros! 

Tu d'autes cops tant fier, tant brabe, 

En un didau qu'eth har’om cabe 
De tant que plegas eds curros... 

E que't he goi done qu’om te sabe, 
Poble de nosta, maluros! 

Poble de nosta, aqueste cop 
D’arrasona-t que soi sadora! 

Qu’eu s’en va qui trop la demora, 

E que l'as demorada trop... 

E que hes gracia at de qui-t hora?... 
Qu’en soi sadora, aqueste cop! 

Un poble que laissa tombar 
La lenga e lis us de seis paires 
Non merita que de crebar 
Sota lo ped de l'usurpaire. 

T'ac manda pas a diser gaire, 
Mistrau, 6 Poble, go qui-t va: 

Non merita que de crebar! 


Filadelfa de Gerda 

LO DESEfcTOR (f1°55) 


Monsur lo president 
Escusatz la mia arroganga 
Se per corripondenga 
Vos robo un pauc de temps 

M'avetz mandat pr’escrich 
Marcat en bona maniera 
que chal anar en guera 
denant de jous matin 

Monsur lo president 
mi siu estat fach per d’autre 
e pas pr’anar iqui-outa 
massar la paura gent 

L’ai ren abo vos, senhor 
vos prego, devetz creire 
mas viro pus areire 
d’encuei siu desertor 

Encar ren qu’ero enlevat 
Ai vist murir mon paire 
ai vist partir mon fraire 
ai vist piorar i minaas 

Ma maire a tant soffert 
E aura qu’ilh es en la tomba 
S’embat ben pro d’i bombas 
S’embat dequo d’i verms 

Dal temps qu’ero en preson 
L’amor ilh m’an raubat 
E tot lo miu passat 
E tuchi i ans pus bons 

Deman me levarei 
E i mals de tota sorta 
Barrats dareir’dla porta 
Pian pian m’en anarei 

Anarei mendicar 
Travers de la Provenga 
Travers d’tota la Franga 
A dir que chal pas anar 

Que chal se refusar 
Chal far desobedienga 
A l’ordine d’partenga 
Pr’anar a batalhar 

Se chal donar de sang 
Mustatz che siatz bon mestre 

Anatz donar lo vostre 
«Monsieur le President 

Se me voletz cercar 
Disetz pura ai gendarmes 
Che iu porto pas d’armes 
Me polen d’quo tirar 

Boris Vian, 1954 - Trad, en occitan Fabrizio Simondi 2003 

LA PltfEHA DAL fflOflTAflAH (A°56) 

Te sercho, Te trobo 
S’i brics e combals 
Te parlo, Te prego 
o miu bon Senhor 

Escouta lo bram dal miu cor montanar 

protegg mia montanha, 

mia terra, mia gent 

escouto la votz de tiu filh montanar 

Te sercho, Te veu 
S’i roches d’i crests 
de nuech bo i esteles 
me paries d'amor 

Escouta... 

Te sercho, Te sento, 

‘nte l'aiga dal bial 
T’escouto ’nte l’aire 
bo i angels chantar 

Escouta... 

Montanha, Montanha, 
mia terra d’i fiors 
per la mia Montanha 
Te prego, Senhor 

Escouta... 


M. Anghilante 

F*AG®EnT D’UflE ePTTRE AUK 
GLAIRAQUAIS (f1°57) 


An aquel pais que merita 
Dels voiatjurs l'atencion 
Vendrei cada an randre visita 
E pagar, coma un debitor, 

Mon tribut d'admiracion. 

I vendrei quand a la campanha 
Les plasers, coronats de flors, 

Vos donaran de randetz-vos, 

E sus la lira ma companha 
Ne celebrarei las dogors. 

Me joindrei a la votz celesta 
Dels amics que, les jorns de festa 
Regalaretz de vostre vin 
E per garantir ma paraula 
Serei dels prumieris a taula 
E dels darniers a ne sortir. 

Assistarei al mariatge 
Qu’Adelaide de Fajol 
Deu formar, tan leu qu'auja l’atge 
Amb Gustava que n’es fol. 

Me veiretz seguir las donzelas 
Rire, cantar, dangar amb elas 


110 



Julian Desaygues - Marsyas, oc ! 


Las entrigar jusc'a la fin 
Coma se teniai de mon paire 
Qu'elas n'an per se far cherir 

Felicitarei las bergeras 
Escampilhadas sul gazon 
D'aver pres l'aire, las manieras 
De las grisetas del bon ton 
D’unir la gracia a l'inocenga 
D'agir dambe mai de prudenga 
Que de montanholas sans biais 
E d'estre, parmi las bordieras 
Pus urosas dins de chomieras 
Que las reinas dins de palais. 

Olympe Benazet (Les Olympiennes, citat dins Lou parterre 

gascori) 

(BARM oeenww (n°58) 


Paura filha ennegresida 
Dins lo cel e la dolor 
Lo dol es pas una vida : 

Te cal cambiar de color ... 

La marrida Maria Franga 
S’ataquet a ta grandor, 
Mas lo fer de la seu langa 
Se brequet sul teu onor. 

Te panet la teu verquieira, 
Conquistet ton terrador, 
Profeitet de ta flaquieira, 
Atudet la teu ardor. 

Sa vergonhabla crosada 
Espandiguet sang e fuoc : 
Dins sa Cocanha escanada 
Engarrelet Fome d’oc. 

Mas dins l’Europa novela 
Clantira lo teu reclam, 

E ta lenga encantarela 
Tornara prene de vam. 

Brava Maria Occitana 
T’amagueron la vertat: 
Lo teu pais de Cocanha 
A drech a la libertat. 


Cantalausa 

(darsvas oe, un An 

(11 DE nOVEIBBI^E DE 2010) 


Avem decidit d'aver rason. Contra los messorguiers, los pissa 
vinagre, los faus felibres e los sembla occitans. 

Nos daissarem pas torcer per rnonde incapables d'encapar lo 
voide de son existencia. 

Occitans, revendicam nostra tota la literatura d'oc, mas mai que 
mai la bona. 


Julian Desaygues 

LA FADA DE LAIRAC (n°59) 


El chastel de Lairac, dont las mudas ruinas 
s’eirissan de serps sos los pas daus buschairons, 
chasca nueit ven dormir una fada aus piaus ros. 
Tot lo jorn ela cor, invesibla, rabinas, 
brandas e puegs o chamina en los airs. 

A las vetz, fasent sos repairs 

de l’asur ardent o trembla 

l’aura d’estiu, 

ela sec l’alauva que sembla 

volar dusc’au solelh per i bastir son niu. 

Ela avisa laors lo pals de Combralha, 
sas ribieras, sos rius o lo corb se miralha, 
sas combas e sos boscs e sos estanhs prionds, 
sas brugieras, sos bus e sos boissons d’argfuelha 
enormes e redonds. 

Ela vei los rochiers o lo lusert somelha, 
los donhons mieg crotlats o floreta l’abelha 
e los mas brigissents de chansons e de crits. 

Uei, pres daus plais, los ragats rejauvits 
disputan una mora a las burgaudas 
o coronan de joncs lors chabecas neiraudas ; 
permieg las corts rison de las braiaudas, 
ambe un cibre de lait revenon d’ajostar. 

Daus garc agusan lo volam clar 

o graissan la roda que bralha 
o parlan a los buous liats. 

Maduras son las espijas daus blats, 
e, davant les maisons aus darriers teits de palha, 
las fialairitz darrieras de Combralha 
dison de vielhs mots dog e forts. 

De l’aut daus airs tristament las escota 
la fada regretant los atges morts ; 
tant sovent lor veguda l’a touta 
a la joia o aus conorts, 

tant sovent los regards d’estas femnas semblavan 
cridar : « Son morts, 

los temps daus chavaliers, o las reinas fialavan ». 


Paul Lois Granier 

flVeffl DE6IDIT D’AVESt Rf \SON 

« 1 ° 60 ) 


Despolhats de tot, emai dau nom nostre 

tot go nostre perdut 

tot contra nautri justificat 

Creson que la terra es a-n-aqueli que la violan. 

Trop d’espera a enganat l'esper 

degalhat tot go que demora 

mai li montanhas restan drechas. 

Desliurats de nostri darrieri pelhas, 
e receptius l'esperit rnacat, 

Siam venguts forts de nostra misera 
nus e gigants... 

L'esclau lpara pas pus la man dau mestre 
pr'amor que i a pas pus d'esclaus! 

Venem de naisser, 

de-la-man-d'aila de toti li vielhi paurs 

e di vielhs silencis, 

omes revoutats 

es-a-dire 

omes 

Ren que compte 

de si promessas e de sis amenagas 
de sa poissanga d'aur, d'armas e de mits 
ren que vaugue 

contra lis omes de mans nusas 
puei que 

avem decidit d'aver rason. 


Rotland Pecot 

PE60TAS (I1°6D 


Faire viatjar 
sens alas ni bateu 

solament quauquei linhas espaurugaas 
que s’amolonan au canton dau fuelh 
per se tenir chaud : 
pretzfach gigant per Tome nanet 
ras lo papier 

que se neja dins son ment 
aiga negra. 

Ai pas pron de plurna 
per faire d’alas 

bravament vau assajar de vos faire passar 

sota lo pont dau dedins 

gitatz una pegota d’esper entre lei linhas 

esperant qu’un pauc de lutz 

vos endralhe entre alen e poesia 

au calinhament de la vita. 


Aubin Bonnet 

LES TEfflPS PASSATS «1°62) 


La luna ei dins son plen e lo vuege dins ieu 
creisse coma un chiron s'entrauca dins la fusta ; 
faudria que lo fustier vengue d’una man justa 
xilofenar mon cor en me durbent lo sieu ; 
ansin post contra post, seguent l'eime dau riu, 
anariam a la mar rejonher la flibusta ; 
oblidariau aila ce que me tarabusta 
e lei sinhs clavelats tot de long de mon fieu. 
Ailas siau pas de bosc, ni l'aiga dei lagremas 
a jamai fach un flume, e n'ai pas coma remas 
que dos brag auborats dins l'aire bracegent; 
laisso done lo chiron que contunie son obra 
e, reduch a sa peu, fague d'una manobra 
de mon cor un balon amont voletegent. 


Joan Ives Roier 


120 



Julian Desaygues - Marsyas, oc ! 


L’ESPIA* VUEIT (M°b5) 


Ei l'espiar vueit. 

Autes cops hot blu. Puish gris, 
quand las lermas heson passar la color. 

N'era pas normau, l'espiar blu. 

Marcava l'importat, shens importancia. 
Blu deu massiu centrau o de Carpatas. 

Puish vengot l'ivern. 

Hesot lusir lo blu, qui's negava 
dens l’espiar neir de l'aimada. 

Mes damb la prima, 

los amors d'ivern passan, moreishen 

E l’aiga deu cap he passir las colors. 

Ara ei l'espiar vueit. 


Frances de Vilalonga 

EffiPEW DE L’OfflBUA «1°64) 


Sai ren qui s'archampare a aquesta rueida 
e se bastirem abo aquestes lauses 
de nous fronts lusejants. 

Lauses d'aquesti monts charjats de pacienga 
abo i testes ent i niules e i pes ent la nebla. 

Lauses, lauses sillabiques, 

escairaas dai bots di malhets 

vendues un tant a la braga, un tant a l'ora lotjaas, 

caire contra caire, costa sobre costa, 

de travers i lates, just ressiaas, melze o sarvaia, 

ben lotjaas, sobre i chantiers parelhats, 

sobre lo colme boscat dreit, 

pausat abo un bram 

encima la muralha de la meira 

bastia sus la broa d'aquest 

monde, mec malade de nos. 

Anar e venir, charjar e descharjar, 

soterrar e dessoterrar, garbar dins i vielhs misteris, 

’Que revolta ?' 

Ensabacar lo viure es tot 
sensa gachar la fatiga dal port 
sensa sentir lo cor que mord e muer. 

Joli anar, 

ben charjat, correr de morre en morre 
pes penuts dins lo florir de la pauta d'abril, 
da crotz en crotz, sonar, cerchar, 
plantar a boina aqueles lauses vengiies votz. 

Lauses sota la dogura dal solelh di cementeris 
each, each, mans al toe, sus la tomba liech 
fasem pecat 'bo la goi de la charn, 
sensa 'na ombra de grinor. 

A i 'sarts, a i rones, man a i magaus, 
a bocha chauda a bocha raucha, 
en chantant lo chant de la desfacha, 
chuto, en picant, dessoterrem un gral de grimes 
de vidas passaas. 

A! FACH Ufl SUffll (d°65) 


Dins las valadas i a dui jals 

qui - qui - ri- qui 

Que se revelhon d’umor marrit 

qui - qui - ri - qui 

An ‘na gran vuelha de caponar 

qua - qua -ra - qua 

Declaron guerra dins un combat 

qua - qua - ra - qua 

Se pitasseon fins a la mort 

quo - quo - ro - quo 

A la fin ganha lo mai fort 

quo - quo - ro - quo 

Se vira a veire ont’es lo fruch 

quo - quo - ro - quo 

Nhanca ‘na pola da sautar sus 

quo - quo - ro - quo 

Ai fach un sumi en la nuech desperaa 
que dins ma terra serion arribatz 
un trap de polas dal sang adolcit 
e a lhi nostri jals da lo cor tant marrit 
cheiesse la cresta ponchua d’aroganga 
e a sa plaga sponchesse la creanga 

Dins lo pais i a quatre chats 
Un volaria se metre ensem 
L’autre vol far tot da solet 
Un vol bastir de gran palais 
L’autre gardar tot coma es 
Ma no, ma no, val ren la pena 
E lo derier a maria luna 
E squiaparia lo morre a tuchi 

Ai fach un sumi en la nuech desperaa 
que tot d’un crep abo un uelh esquichat 
sieis omes ensemo campesson la man 
e ben d’acordi minjar un toe de pan 
sensa trapeta de dreire estremat 
e a far un pas de comun acordat 

Voletz sauber de qual color 

qui - qui - ri- qui 

Es la chamisa d’un bel bloi 

qui - qui - ri- qui 

Un lhi semelha de vert clar 

qua - qua -ra - qua 

L’autre bauteia tra gris e jaun 

qua - qua -ra - qua 

Ma no, beicatz semelha maron 

quo - quo - ro - quo 

A iu a ben veire semelha ros 

quo - quo - ro - quo 
Veietz ren qu’es tot blanc 
quo - quo - ro - quo 
E ben, fasem que a dui colors 
quo - quo - ro - quo 

Ai fach un sumi en la nuech desperaa 
que per ma gent i aguesse una veritat 
e se lo clar dal solelh es segur 
deguns juresse qu’es tot escur 
e abo lo morre aut e sencer 
disesse mac son qu’es ben ver 

Se a Tonin la lhi vai ben 
E fai d’afar en trabalhant 
I a ja Juspin qu’es entorsut 
E volaria lo far falir 
E se Luis s’es engajat 
Dins la Pro Loco dal pals 
Marias lengas mancon pas 
Per dir: es clar i ganha sus 

Ai fach un sumi en la nuech desperaa 
que da l’envidia foguessem vacinats 
e se una testa marcha a 120 
es ben normal que fasse d’ chamin 
e se Bastian apres deman vai dal cul 

es ren aquo que nos porta d’ bonur 
Dario Anghilante 

DOSHA L’AI&OSA A L’AI&OSOl 

(f1°66) 


Deisha l’arrosa a l’arroser, 

Se la trencas, que’s va morir. 

Que n’a maucor, l’arrosiner 
Quan pica a mort quauque vielh pin. 
T’arregaudira la floreta 
De son perhum, de sas colors, 

Mes deisha la sus la branqueta, 

Enta que done tuar las flors ? 

Deisha l’auseth dens lo son nid, 
Dens la gabia ne’u clavis pas. 

Dens l’aire, libre e esberit 
Que hara leu sos permers pas. 

Veiras quan desplegue las alas 
De cap au so, compreneras 
Que n’ei pas heit ta l’esclavatge, 
Deisha’u partir, ne’u clavis pas. 

Deisha lo paisan a la terra, 

La vila qu’ei trop trista enta d’eth. 
Quan s’i podera ganhar hera, 

Que si sentira a l’estret. 

Non i a mei bera catedrala 

Que la lana dab sos grans pins. 
Deu matin dine a l’escurada, 

Qu’i pot pregar, saunejar drin. 

Que ditz lo nom de tot go qu’aima, 
Lo bestiar, lo camp e lo ceu, 

Ta d’eth tot aquo qu’a ua amna, 
Dens lo son cor que hica meu. 
Qu’ei aqul qu’a apres a vlver, 

E que la dit lo pinhadar : 

« Que soi jo lo mei gran deus libes, 
Que t’ensenhi la libertat ». 

LEILA DAU eUUDISTAd (f1°67) 


0 Leila dau Kurdistan ieu te mande aquel cant 
D’un cantaire occitan 

L’amor l’ai somiat tant de nuochs l’ai pregat tant de cops 
Dempuei que sioi pichot 

L’amor tant de cops desirat tant de jorns esperat esperat 
L’amor meravilhos amor e impossible amor oc l’amor 

L’amor l’ai cercat dins tos uolhs l’ai cridat dins la nuoch 
L’ai trobat dins ton cor 

L’amor sus ta boca de mel e sus l’aur de ta pel de ta pel 
L’amor meravilhos amor e impossible amor oc l’amor 

L’amor una can con d’aucel un cant dog e novel 
Que monta dins lo cel 

L’amor rotge coma la sang de ton ferotge amant ton amant 
L’amor meravilhos amor e impossible amor oc l’amor 


Patric 

LA CADEflA DAU eOlf (A°68) 


T'ai cantat, ai cantat tos iverns aborius 
Mon pals e tos prats acaptats de vacivas 
E tas combas, e tas montanhas agradivas, 

E tos termes fuelhats, atintats sus dels rius. 

Dels rius candes e clars, e frescots e tan vius ! 

Ai cantat tos drelhiers nauts e prims ont las grivas 
Vaun picorar, jos la neu, las adrelhas tardivas ; 

Ai cantat lo cieu blu de tos gentes estius. 

Aquo fach, me soi dich : De que vau cantar g-ara ? 
Mes, vals autres pais, quand ai virat la cara, 

Mos pes aviaun pres raic dins lo sou auvernhat. 

Ai sentit que, sus ieu, pesava una cadena, 

0 mon pais ! e que dins ta rufa codena, 

Demorarai totjorn plantat com’un vernhat! 


Arseni Vermenosa 

LO JUTGE ESPEILAT (H°69) 


Escotatz bien, garcons e filhas 

Un bravei contei, per ma fei 

Barratz lo quiol, durbetz leis doas aurelhas 

Teinetz vostra lenga e veiretz. 


Un cop un rei qu'apeilavan Cambisa 

Faguet espeilar, tot entier 

Un jutge qu'avia la bestisa 

Coma n'a tant, dei mau far son mestier. 

E de sa pel bien preparada 
Cambisa ne faguet captar 
La cadiera deil camarada 
Quei lo deivia remplagar 


Aquo n’i faguet res ; Cambisa avia bel faire 
Leis auria toteis espeilats 
Quei se serian pas corrijats. 

E pertant aqueil rei n'era pas un chardaire 

Enfin coma deison leis uns ; 

Se leis Cambisa son trop raleis 
Leis maissants jutges son comuns... 

Adonc se l'ancien temps n'es pus 
N'es pas dei meima deis abus 


Quei per malur deimoran e sei corritjan gaire 
E leis jutges d'aneit coma deil temps passat 
N'abaston dei Cambisa e dei son escorjaire : 

De jutjar dei travers aun deispuei contunhat. (...) 

Frances de Murat 

out moryRAi... fli°70) 


Quand l'aucel a crescut, cau que quite son niu, 
Dessus una autra branca anara far lo siu. 

Partit coma l'aucel ai portat ma volada 
Dins un polit pais que s'apela Cheilada. 

D’estre tan plan tombat merceje lo Bon Dius, 
Mai la femna atanben que m'a fach tant urios. 
Ati, dins qualque temps, prendrai la retirada 
Al mieg de gentes prats, al pe de doas cascadas. 

Per un pichon castel ai cambiat mon ostau 
Lo forcut Puet Marin ten placa del Cantau 
D’un costat lo Limon, de l'autre la Foissanta. 

Lo Sand, los Monts Dor, tot a fet delai lonh... 
Sabe pas, plan segur, se la Cera es pus janta 
Quo's ati qu'anarai dormir mon darrier som. 


Eugeni Pages 

noeALHAR (n°7D 


Boriaires e belets, cadun amb son martel 
So'n tren de nogalhar, coma faun cada annada 
Alera que, de neu, la terra es acatada 
E qu'un vent negre, freg, estifla pel combel. 

Pels enfants, aquel jorn es una granda festa 
L'om les vei atemats, coma polas e gals, 

A folhorgar les crots, ne sortir les nogals 
Qu'a ponhats, al ceston, getan d'una man lesta. 

A defaut de martel dels omes amb lo ponh 
Tustan suls rascalons, escrassan las coquilhas 
Qu'acaban d'enlevar las femnas e las filhas. 

Quand aun plan trabalhat, aquel qu'a lo renom 
De saber plan cantar, guifla l’oire, pecaire ! 

E canta, fa dangar, fauta de cabretaire. 

TOT SE DESR06A «1°72) 


L'estiu s'acaba tristament; 

Apres quauques jorns solament 
De calor, la plueja es tornada 
Tot es virat d'amont-d’aval 
N'entendem pus lo picoral 
Cantar sul garric de la prada. 

Autres cops nos disia : 'Pleu, pleu' 
Quand las nivols al fons del cieu 
Del soguelh cucavan l'esclaire 
Amb'aquel meichant temps, a pret 
Presque sigur un cop de fret 
E s’es enromassat, pecaire ! 

Dins son trauc, demora arrucat 
Agara tot es derrocat 
Un pauc pertot sus nostra terra 
L'i a plus de primas e d'estius 
E las calhas al bord dels rius 
Son partidas, quanha misera ! 

Auei, a l'entorn dels masuts 
Pastres e vachiers cantan plus 
Quand las gringanas son floridas. 

Plus d'esquillas e d'esquillons ! 

Sols de chavals e de motons 
Sus nostras montanhas polidas. 

Mes, quand barran les ateliers 
Alera un fum de vacanciers 
0, se voletz mielhs, de toristas 
Per venir se guiflar d’er viu 
En ribambela, cada estiu 
Montan se quilhar sus las crestas. 

E tot aquel monde s'en va 
Plan sovent, la cana a la man 
L'un darrier l'autre e l'amina uriosa 
A la poncha del Pueit Marl 
Que sembla tot endolorit. 

De que ne pensa Vermenosa ? 


Joan Maria Gaston 

REVELAeiOd (11°73) 


En boirar las colors 
En botjar un pauc d'aiga 
En manhar la coa dau pinceu 
De ma man tremolanta, 

Parier un balai boifant 
Una tela blancha coma lach, 
Naissiguet sus ma facia 
Un pramier signe nuou: 

Avia sens enguera saubre 
Trobat dau mielhs la faigon de surtir 
De la tant pesanta obligacion 
jornaliera, 

Qu'era d'esser e de far totjorn plaser 
Aus uelhs dau monde, 

Ente era alaidonc barrada 
Dempuei qu’avia vist lo jorn, 

Sens pusser veire la mindre cleda, 
Que podria me far pensar en me, 

Ren mas en me. 

Quela prumiera pintura 
Boifava queu passat, 

Alira, seguia mon vrai chamin, 

Lo que, era segura, me semblava, 

Lo que auria desja dempuei dau temps 
Degut segre. 


Benedicta Bonet 

PLflflH «1°74) 


La mort e la miseria, mestres d'aici-bas 
par doman an 'pelat quau qu'i z-aime ; 
z-an pres sa paubra charn 
dins daus lingous de freidura 
la mort e la miseria... 

Mes quau qu'i z-aime 
de tant vedre batalhat 
contra los vents e contra lo temps 
m'a balhat la sabor dau coratge ; 
par sa man sarrada dins la mia 
a l'ora de sa quita pardeson 
m'a tornat lo gost de viaure 
quau qu'i z-aime... 

Dins la chalor de sos dets marfies 
e la bruslason de sos oelhs espaurujats 
z-ai coneissut la flor d’amor, 

’n estivada que pas v-un uviarn 
ne poguessa deisseparar de mon chamin, 
dins la chalor de sos dets... 

Per tant que s’encharnessa la dolenga 
jamai 'la n’eissendra nostra memoria : 

las oras fujidissas de la jounessa 

si-be-tot las oras lenas dau vielhum ; 

los pas enchadeissats a la riba dau temps 

jamai ne faran eissubliar 

la forga doga de l’amor, 

per tant que s'encharnessa la dolenga... 

Res n'es de cranhir dau silence, 

nostre temps a passat 

que nos portet le dou de l'eternitat 

e nos guinhet a pas menuts 

la vana colera de nostres dires ; 

res n'es de cra nhi r dau silence... 

Un jorn partant 

i tornarai trobar quau qu'i z-aime ; 

sens lassiera, sens desesper 

mon corps descharnit 

se despendra dau ventre dau monde 

e 'nira bisar la lutz daus Diaus 

ante lai tornarai trobar quau qu'i z-aime. 


Maria Irina Auledre 

LOS (OESTIVEUHS (f1°75) 


Los mestiveurs bronzats copan le blat que chanta 
sur lo peug tot cramat per le solalh d'estiu. 

Le dalh es bian tenjut per una ponha ardenta 
e las tijas tomban au long dau clhar matin. 

Las femnas javelan, corbadas sus la terra 
e los lieurs estrenhan las novelas gerbas. 

Bientost los meitadiers auran la mina fiera 
davant las charretas crepitant d'espijas. 

Qu’es la bona mestiva, apries la trista annada ; 
quela jarba noada au cueur dau bon pals 
de la Franga janta, la forga revelhada 
s’escond en tots los blats de quau solide estiu. 


Marcel Remy Petit 

BRUJfls rtojfls (n°76) 


Un pauc de sang sus la bruja. 

La Libertat n'a pas de drapeu, 
la Libertat n'a pas de pais. 

Las roinas de la chapela 
Assus responden enguera 
Daus ressons de la mitralha. 

La Libertat n'a pas de drapeu, 
la Libertat n'a pas de pais. 

Pablo, Samuel e Peire 
Gardaran los uelhs deiberts 
Sus lo ciau sens lo veire. 

La Libertat es un long esper, 
La Libertat es un long raibe. 

A d’autres ilhs an laissat 
E lo raibe e l'esper 
Devenir realitat. 

A la nostra Libertat, 

Queu jorn ilhs an balhat 
Un drapeu de bruja 
Roja. 

A la nostra Libertat, 

Queu jorn ilhs an balhat 
Un bocin de pais 
Lemosin. 

Roland Berland 

pet Aeon (n°77) 


Darrier lo mur desboselat 

I avia un palm de cel abandonat 

Un armas 

Un soc de pomier 

Una pel de serp 

E la marca dins l'erba 

D’un ome e d'una fernna 

Qu'aici s'eran aimats 

Lo temps d'una cangon. 

Una crotz dins lo vent 
Portava lo rovilh 
De la dolor del monde 
E la temptacion de l'esper. 

Joan Maria Petit 

GAUDAIHE D’OELHAS E DE fflUSAS 

(d°78) 


Vermenosa a la caca arremdsa sos vers. 

Ai corregut coma el per combas e trovers; 
mas, dins Vafiscaclon de la jovenca fada, 
lebres e perdigals dostan a ma pensada 
lo leser de cercar de rimas. Mai que mai, 
aqua’s darrer los bidus e la fedas que n'ai 
culidas per nosar la garba que vos mandi, 
mics... 

Lo bel solel d'estiu rajola ; alandi 
lo cledon : acaumats, cap-baisses, los vacius 
s’alargan ; lo can japa e galopan de brins, 
e las lors coctas an tot cop d'estrementidas 
per forbandir lo vol de moscas enguerrides. 

Anam a la Devesa, a Nejun, al Combel, 
Forcat, a la Font-Longa ; e pertot lo tropel, 
dusca al Camp de Cadriu, pel quite Claup, se garda 
sol... Entrement lo pastre acomenga una ausarda 
passejada al pais dels libres reire-viels 
ont tenon pensaments e gauchs sempre novels. 
Per tot dire, lo lum de l'alba que capinha 
termes e retenals, pradas e rengs de vinha, 
e s’i pausa nimai lo rire al morrisson, 

o lo mirgalhadis dels solels-colcs d'auton 
qu'osca lo blau rideu d'arbres sus las auturas, 
meneron plan sovent mon eime en de pasturas 
ont butan pas lors bious Vergili o Teocrit. 

Or, a’n bel se galaminar, lo meune esprit 
se’n torna de contun a l’ort de poesia. 

Amies, Tavern amassa, amb quala cobesia ! 
seguit de cap a fons dins las escolas !... Mas 
una pariva trastejada aparia pas 
aquelas de l’estiu al pe d'una garrosta : 
demandatz al cabrit se la gaissa que brosta 
al campestre val pas cent cops mai que la de 
la grepia ?... Aquital done teniai en mon poder, 
dins tot lor audi natural e dusca al trufe 
Omera e son Caddet, Villon, Ronsard, lo rufe 
Shakespeare, capinhaire a moments coma un rai, 
La Fontaine, Racine e Chenier... Tantes, rai! 
que nomi pas amai m'encanten forga estrofas !... 
Enfin Mistral, Perbosc, dont las dichas son gofas 
de baudor, de solel e d'eime pairugal. 

Al lum de la rason que ten lo Martegal 
e la man dins la man d'un bel poeta savi 
qu'enregava pel flac boierot, comengavi 
d’ensajar de tenir Lesteva... Mas envers 
de rimar, cerca-me de que dire : lo vers 

que molla los pantais coma lor rauba fleunha, 
trigossa se vestis una pensada teunha. 

Lo jovent coneis res de la vida : pot pas 
ne segre los draiols d'un segur e bon pas ; 
bordons espeliran del cor a bel abonde 
quand l'ome aura batut las estradas del monde... 

Lo poeta es la maire ardorosa del cant: 
lo porta dins son eime un briu ; ne viu davant 
de lo mandar florir sus las potas umanas. 
Tant-ben subre'l papier de bada, meu, t’afanas !... 
Qual sab los cops, atal, mos vers an avalit 
de colera, davant lo colcant trop polit 
al cel, mas trum darrer ma ploma maladrecha !... 
S'encara sabiai pas coma un vers s'aprofecha ! 
Paure garrel davant los revolums del bal! 

Tu, rimejar, quand podes veire que Mistral 
al trelutz de la mar abeluga son dire, 
agachar Vincenet e Mirelha se rire, 
te perdre al corredor escur ont se gandis 
Nerta qu’un pacte iretge i clava'l Paradis ? 

Per prendre la volada, espera d'aver d'alas !... 
Ara ai franhat, amics, de las combas mairalas 
e rimi de languina, ailas ! qu’ai plus leser 
d'espiar ont cantaran perdics aqueste ser, 
de cercar grel, formiga o ligosta per terra. 

Jes ! res ven plus me trebolar coma un cop-era ! 
Son tant luenh, mos vacius, amai aquel lapin 
que repetinga, alisa al seti un nasson prim, 
s'estrementis d'una japada dins las brossas 
e fuch, floqueton blanc, dins las palengras rossas !... 


Silvan Toulze 

BELUGAS D’lVeWI (n°79) 


Belugas dins lo cel d’ivern 
Solelh que fa liucejar la neu 
Pins acatats d’un blanc mantel 
Piparog que cofla sas plomas 
Per se grantir un pauc del freg 

Grivas vengudas de la Luna 
Per tastar grup del ginevrier 
Rainal que ravala sa coeta 
Raton, mustela, mirguetona 
Tot un monde que s’acantona 
Per quistar lo sieu despartin. 

E ieu, que fau dins lo matin 
Dogamenton, d’un cade a l’autre 
Uei non farai pas pastre. 

Vau culir un polit aucel 
Que plan rostit amb un trenel 
Me fara pitanga de rei. 

Aital, per ieu, quand freg se vei 

Per mon Causse ai la mia vida 
Per ieu es ben la mai polida. 

(1ADAL DELS VleLHS (d°80) 


I a pas que la neu per nos far companha, 

i a pas pus degun a l’ostal, 

los enfants, per lo trabalh, 

son partits, qu’es la maganha, 

los morts e los vius quitan la campanha, 

se traparan sols per aquel Nadal! 

Se coma autres cops, podia l’Emperaire, 

per faire lo recensament, 

publicar a totas gents 

que cadun ane se faire 

marcar al pais que nasquet son paire, 

los vielhs tendrian pas del contentament. 

Paris seria pas benleu qu’un vilatge 
se podian tornar al pais 
totes los que son partits, 
postiers, femnas de mainatge, 

Maria e Josep serian del viatge, 
e benleu Jesus naisseria aici. 

Qual sap se vendrem un jorn emperaires 
e se poirem far, los amics, 
que visquessem al pais 
coma an viscut nostres paires : 

Per los que son morts, cal pas trop se’n faire, 
car parlan pates dins lo Paradis ! 


Joan Larzac 

L’ORT D’AfflOH (n° 81 ) 


Se podias legir la paja duberta 
A1 cor d’un angel 

Dirias qu’un nenin es lo grand poeta 
De l’amor fidel 

Se podias sentir, a mon sen culida 
Ma diusenca flor, 

Dirias qu’una drolla es rosa polida 
A ton ort d’amor.' 

Se podias ausir, l’ama benesida 
Mon cant tindarel 

Dirias qu’un drollet al nis de la vida 
Es un gent aucel. 

Mas totjorn, mai plond, s’amaga soleta 
La viventa flor, 

Totjorn s’amudis sus nostra boqueta 
Lo bel cant d’amor. 

Totjorn nostre cor se vol lo grand mestre 
Del siune secret; 

Crida pas jamai, al vent del campestre 
Tot go que faguet. 

Fasetz trelusir las vostras estelas 
0 mos paures uelhs 
Engruna mon cor, de cangons novelas 
De cants tindarels. 

Dogas coma mel, simpletas, polidas, 
Lindas flors d’amor, 

Flambejatz dins l’ort ont setz espelidas 
En aquel bel jorn. 

0 clar festenal, sias la solelhada 
Que fa, las cangons, 

Dins lo prat que nol, prene la volada 
Ambe los potons. 

E dins ton ostal, ont l’amor convida 
Uei coma deman 

Culis mos tresaurs, tu reina amarmida 
Ma doga Maman. 


Jordi Girard 

I1EU D’flUBRfle (H°82) 


La fina estela nevenca 
a saquejat son mantel 
e la calm, aduei, relenca 
en esclafant lo branduelh... 

Benleu genta, amai polida 
es la poscada del gel, 
miralha clar l’espandida 
quora s’esclaira lo cel! 

Mas l’ivern cambia, tarrible, 
quand del Cantal ven lo buf 
de l’eicirada e son tible 
que tot arrasa sul tuf ! 

Jos aquel ventas que burga 
per deguns seria pas bon, 
tant mai se la preissa furga 
de sortir del siu canton ! 

Car la blanca escampilhada 
ont la cisampa a bufat, 
encongieira la calada 
traita venguda pel fat! 

E la mort claufls d’un saile 
lo que s’es adventurat; 
alai luenh, lo plang d’un grade 
sonara pel esmarrat! 

La neu freja d’ivernada 
aconsomls nostre Aubrac, 
bona es pas, la passejada 
quand s’entreva lo blanc Drac ! 


Zefir Bdsc 

LO Vin DE eOLAVEW (f1°83) 


Aqueu vin de Colaveri, 

Lo bevem pur, tant que Siam. 
Conois pas lo baptisteri! 

Pasmens Siam de bons crestians. 

Es lo vin que fa cantar, 

E que dona la santat. 

Zo ! Collega ! Fai sautar 
D’una botelha lo tap, 

Bord que dona la santat, 

Lo vin pur que fa cantar. 

Aqueu vin canta e peteja ; 

Es l'onor dau terrador. 

Sa color vos dona enveja, 

E n'en siatz jamai sadols. 

Aqueu vin fa gaug de veire ; 

E mai siegue dau noveu, 

Sembla, en chimant, que dau veire 
Raj an de rais de soleu. 

Mai en fent virar la testa, 

Es la joia qu'a donat! 

E lei filhas son leu lestas, 
Apres beure, a calinhar. 

Quand avetz la gaunha palla, 
Vo que podetz plus piutar, 
Fau agantar la cigala ; 

Ren de tau per ben cantar ! 

Es lo vin que fa cantar, 

E que dona la santat. 

Zo ! Collega ! Fai sautar 
D’una botelha lo tap, 

Bord que dona la santat, 

Lo vin pur que fa cantar. 


Aguste Marin 

PArtTAlS DE TEIWA «1°84) 

La terra es beta 


Penchenada a l'africana, 
carrats de blat, carrats de vinha, 
au luenh, la cornba de Vaumala. 
Mira, que bela terra ! 

La terra es bona ! 

Dei perseguiers plantats per l'oncle, 
mai d'un passaran pas l'estiu, 
mai plantarai de cereisiers. 

Veiras, la terra es bona ! 

La terra es dura ! 

A pas plougut d'aquesta prima, 
n'en es lo blat, seca la cornba. 
Rainard visitet la polalha. 

Sabes, la terra es dura ! 

La terra pega! 

De meis aujols, la tresusor 
la bardlet mai qu’aquestei raissas 
d’aquest automne enfangassat. 
Pasmens s'engorga! 

Pantais de terra ! 

De mei mans fendilhadas 
ai podat tot l'ivern 
lei vinlias dau vesin. 

Mai per l'estiu que ven, 
Rossilhon es pas luenh : 
Vendrai de bachiquelas. 
Puta de terra! 


Regina Fournier 

Ed DE QUE PEdSfld (d°85) 


En de que pensan lei beus vendemiaires 
qu'acaban de faire 
bronzir la cola 

l’un pensa d'una, l'autra de degun 

e lo calabrun 

lei fa tirar a mola 

Ou bolegatz-vos 

manca plus que vos 

e l'aurem finida aquesta vinhola. 

Tot lo monde a fam e languis de la taula 
mai lo patron eu pensa au Credit Agricola ! 
« Se si chabis l’ecto a trenta euros 
« coma farai tantos 
« per remborsar lo credit, 

« mi siau estat dich 
« que plus degun rigola, 

« mon agent s'es fach picar dessus 
« per un autre au dessus 
« qu'es cap de la cola, 

« un grand mossur 
« dau Credit Agricola ! » 

En de que pensan lei beus vendemiaires 
que van chimar l'aire 

sortent de taula ? 

Aqueu qu'es bon paire 
pensa a sa pichona 
qu'es encar tant pichona 
e que rintra a l'escola. 

Aqueu qu’es maugrabin 
a son long camin 

a sei quatre sous dedins sa cagola. 

Aqueu qu'es espanhou a son Espanhola. 

Mai lo patron eu pensa au Credit Agricola. 

« Se si chabis l'ecto cinquanta euros 
« farai pron magot 
« per crompar la maquina 
« n'en fan que van pron ben per nostrei colas, 
« remborsant un terg de mai per an, 

« emprunti sus quinze ans, 

« fara un taus minima, 

« mi prestaran au Credit Agricola ! » 

De que pantaian lei beus vendemiaires 
que se son anats jaire 
'mbe sa viola ! 

L'un dins son caire 
dorm coma una soca 
ambe dins la boca 
d'estranhei paraulas. 

Aquest au championat 

qu'es ja comengat, 

l’autre ais examens 'mbe la castanhola. 

L'un ai parpalhons, 
l'autra ai parpalholas. 

Mai lo patron eu pensa au Credit Agricola ! 

« Sembla que la quantitat i es, 

« mai de degra pas ges, 

« sera pas de grand beure, 

« au pichon pretz rnielhs vau faire de nhola, 
« se voletz de bon vin de pais 
« fau qu’i ague de pais 
« onte si n'en pou viure. 

« Lo vin norris lo Credit Agricola !... » 


Jan Maria Carlotti 

L’OfflE VIELH E LO VIELH 
eASTAflHIE* (f1°86) 


Amondaut sus lo serre i a un castanhieras 
Qu'a forga brancas secas mai pas gaire en fuelhas 
E son vielh proprio l'autre jorn l'espinchava, 

L'uelh pentit, l'arma trista, dogament li parlava. 
Vejaid a pus pres go que disia lo vielh 
Au varlet que levava sos brag crebats au ciel: 

« Te siai ben redevable ! Pode pas t’oblidar, 

« Soven-te castanhier, per ieu tot ce qu’as fach ! 

« Quand l'erba era trop corta e la seja escaudada 
« M'as sovent ajudat a escotir ma nisada. 

« Que seguesson bolhidas, rostidas, en bajanat 
« Una bola de castanhas m'a totjorn regalat! 

« A ! Vai! Avem agut totes dos nostras penas 
« Fau per viure sus terra una ruda codena ; 

« leu, ai fach las doas guerras ai mancat i restar 
« E tus, un oragan t'a mitat esclapat! 

« Tanben siai pas ben fier de ce que vau te faire ! 

« As un pauc de bon bosc mai t’en resta pas gaire ; 
« Vene te demandar un ultime servici: 

« La branca que te resta, fai-m'en lo sacrifici! 

« Es la sola que vese que sia encara en saba 
« Lo resta es bon per coire una sopa de rabas ! 

« Manilhe encara un pauc varlopa e mai cisel 

« E per tirar un trach me resta encara un uelh. 

« Balha-me-la ta branca, aquela qu'es valida 
« Per juste envelopar ge qu'era una vida ; 

« E puei, excusa-me, mai fau que t’o diga 
« Es pas un long discors, crese pas que fatigue ; 

« Ta rusca es esglausada mon front es ben ridat 
« Per tus coma per ieu trop de temps a passat; 

« Quand Siam en plena forma, avem viscut ensembles 
« Ara, que sem fotuts, que la mort nos rassemble 
« Sabe ben que per ieu as fach tot go que pos 
« Alor, vielh castanhier. 

« Baila-me quatre planchas per recaptar mos os. » 


Jdrgi Fontane 

LOS OLIVADAS «1°87) 


Per toi lei Sants, 

L'oliva a la man. 

Aquo l'a de segles que se ditz : 

Es mai leu fach de va dire ! 

Que leis olivadas es pas ren ! 

E qu'au mitan de novembre 
Sovent fa gaire caud ! 

Atapats coma en plen ivern, 

’mbe lei gants e lei passa-montanhas, 
Esperaviam un pauc de soleu 
Per comencar l'olivada. 

Totei leis ans, fin de novembre, 

Fau culhir en se gelant, 

Quilhats au cavalet; 

E la canestela sovent tomba dei mans. 
Quand fasia trop frei dins lo vergier, 
Fasiam un fuec de ramas 
Per se caufar un pauc lei dets. 

Mai lo mistrau dins la plana 
Ven gisclar per totei lei traucs. 

Miegjorn ! Avem aduch la biaga ; 
Manjam, sus lo bot dei dets, 

Una saussissa, una anchoia, 

Un pauc de pan 'mbe de pastis. 

Avem pas lo temps de taulejar; 

Fau culhir avans que la nuech tombe: 
Quand vos siatz logat a pretzfach, 
Fau pas va prendre trop a l'aise, 

Fau culhir e fau culhir encara 
Per faire una bona jornada. 

Lo soar s'acampam a l'ostau 
Roges coma de grata-cuous; 

Se caufam a la chamineia, 

Tiram de l'ola la part de sopa: 

Lo bolhon caud reviscola, 

Chaucham de pan per se calar; 
Finissem amb un talhon de buou... 

Es Fora de s'anar cochar, 

Sensa trop faire de discors; 

Avem la nuech per se pauvar, 

Mai dau relotge, pecaire ! 

Farem jamai lo torn ! 


Raols Feraud 

psieosi (n°88) 


Miserables 
jo soi lo qui viu 
dab son sexe 

en cada trauc en terra umida 
que hei 

gausi en.honsa’u; 
cada trauc en l’escorga; 
de cada canha docila 
en son cuu pro larg, 
en lo de cada craba, 
en lo deu cadavre fresc. 

Mes sera leu lo temps 
on las hemnas deus senhers 
on las hemnas deus escrivans 
pegas 

botadas au heit per sos espos 

sobtament 

en go de men 

trucaran a la porta 

e diran 

drolle 

prenetz-me com soi 
e aqueth jorn 
escotatz! 

per tots los trucaires de tambor 

deu mon entier 

per las aulhas bramadoras 

harei anonciar a las gents 

qu’an de tot temps avut set d’escandal 

que son convidats a la taulejada 

e mei, cau ben arrlser: 

invitarei lo Jesus 

10 crist 
mon vesin 

alavetz en los sos braces 

11 botarei ua guitarra 

e, sacreviu, vulhi o non, 
cantara 

e mei trepejara 

sus la taula 

un trog de rock'n roll 

good gooly miss molly 

mentres que lo mon tan pleats 

de bestiessa 

trucaran com falords en las 
suas mans rojas 
e mei... e mei... 


Gilabert Suberrdcas 


169 



Julian Desaygues - Marsyas, oc ! 


f\RJ POETIC (fl°89) 


Oc que cal esser con 
per faire de poemas 
de poemas d'amor 
per una femna sola 
E ieu n'ai fachs 
per go que aimi... 
l'umanitat 

Benleu que ieu tanben 
Soi tan con coma los autres. 

Joan Jacme Fraisse 

LIBEfcTAT EGALITAT 
FUATERAITAT (fl°90) 


los mestres d'aquelas liberalitats, pasmens! 

los mestres, 

l’lstoria crema 

... cremara lors cortinas... 

Mas lo fuoc de nostre infern es de vergonha 
E lo dieu, de pallia 
e de Societats Anonimas 
E de fusilhs 
C.R.S. = S.S. 

Lo grand pecat d’esser vincuts 
Nosautres meteisses, los recompraires del Pecat. 
Nostras mans, fraires, seran pas pus de mans d’esclaus. 
Los mestres! 

l’istoria a de mans que quichan 
EISTORIA. 

Li bandieras di fuelhas, subre li rocas 
petan is arbres coma per una festa! 
li cal ausir petar! 

Dins lo bofe, 
liuras e fernissentas 
petan li bandieras 
li bandieras viventas 
Arbres ancians, 

Fuelhas novelas... 

E lo cor di femnas repepiairas 
Coma un cor antic 
li femnas en negre 
o en pelhas 

sus li rocas abandeiradas 
li rocas sota 1'auraL. 

An forga plorat 
Mai son fegondas 

Aicesta terra a besonh de tant de fius! 

E tant de fius an besonh d'aicesta terra! 

E la terra 
La terra sauvatja 

Sap ela qu'aquesta tramontana matiniera 
Sus ela ven 
Coma un amaire? 

Vent 

Fort 

Vent fort de trop, per la fusta vermenada 
l'ostau vielh e poirit 
Qu’era un recaptador 
l'ostau es desfatat, de matin. 

Petatz, bandieras, sus Paste di brancas! 
Parlatz, femnas, drechas pres de la mar! 
Caduna es un corifeu! 

Li quatre parets 

de la vielha pichota seguretat 

Tavern deguda vendre 
a toti lis encants de la miseria! 

Ara cau ben replegar li margas! 

Lis omes, sospres, 

An sentit qu’aquela alenada 
Era coma sa colera. 

Calia perdre tot 

Per aver lo coratge de 

Voler 

Tot ganhar 

Li bandieras dis arbres grands, de matin, 
Fernisson e fan de bruch coma per una festa. 
Lo femelan a calat. 

Lis omes trencan lo rocas nus 

Per bastir 

l’ostau 

nou. 


Rotland Pecot 

LO QUE VOLIA fflORIR (n°91) 

Per Joan Bodon 

Davalava del carri 
lo saquet dins la man 
una camba puei l’autra 
l'astrada de quitran 
marchava... la Vila 
e la carrieira escura 
per demandar de vin 
beure... quant de botelhas 
la femna a la perfin 
amb las cambas plan nautas 
las potas de rasim 
e las testas plan grossas 
e lo sexe gorrin... 

Te donarai de rosas 
de mon vergier polit 
la sentor de mon pitre 
la rusca de mos dets 
Dubrls-me mon amiga 
s’es arrestat aqui... 

La botelha acabada 
de bruma dins los uelhs 
una filha velhava 
una man dins son pel. 

La Verge teis de bruma 
per son enfant mitat nus 
son ostal se destrantalha 
son vestit se demesls 
Dins l'arro'ina de l'usina 
los obriers son partits 
degun l'a pas saludat 
pas solament lo patron... 
Una drolleta pelharda 
que venia gorrinejar 
per i donar un poton 
desquicet tota sa farda. 

— 11 — 

Ambe ton sen dins la man 
Ja me semblas nostra Dona 
La que sonavan del lach 
e que los escolans d'aicl 
avian coberta de descauma 
Tanben ai paur quora venes 
nusa e blanca per l’amor 
que tornessem pas trobar 
los cordels de tas cauguras. 


Joan Maria Petit 

D’OdT SOI fl1°92) 


Ont es ton ostal 

Soi de pertot ai pas d'ostal 

Castelana enaurada 

del cabanas pairal 

del castel qu'un jorn... 

de la rocada dins lo bosc 

de la terra de la man del sorire 

diga-me d’ont sias 

pais nostre dos cops mieu 

e tieu 

sens un calhau a ieu a tu 
diga-me d’ont sias 
sabes Occitania 
Occitania vesi pas. 


Rosalind Roche 

VEffl eiffATOH (n°9S) 


Los monges d'En Calcat an decretat la revolucion culturala. 
Ara se’n van pas pus amb la closca pelada coma los gojats 
d'Occident 

lo vestit negre l'an quitat e ara 
se'n van nuds dins los vestits prosa'ics 
del relativisme uman. 

Mas ausissetz encara! 

Aqueles omes an fach vot de necitge 
an denonciat al nom de l'Esperit Sant 
lo poder malefic de l'intelligencia 
qu'escranca l'esperit e mai lo cor e mai l’eime 
an cremat las recercas de la sabiesa vielha 
an daissat lo monde prautir 
son cor fer e inatacable 

Sentisson ara los fissons de las joias mejanas de la dolor 

Alavetz encara seran sorgas 

joia mon cloquier blanc entremieg lo fulhum. 

Poirem pas pus dire sens rire que los jorns son longs en mai. 
e mai se mon amor es de l’autra man de la terra 
Mon vici caput de somi 
Ma contestacion eterna 

Mon desir dempuei d'ans de dobrir la Sorbona a la rabia e al 
mespretz 

Mon esper de saber qual soi entremieg tantes novels somis 

Tu mon ancia, tu ma paur sempre de tot perdre 
mon amor de tantes biaisses d'estre luonh 
mon marin de Gibraltar 
Ai pas mes cap de mos espers en luoc segur. 


Marisa Ros 

27-6-1968 «1°94) 


Magalona laguna 
brega de l'asuelh 
que clavas lo cel 
sul secret 
de ma terra 
te disi 

lo batec de la fanga 
qu'escana la palun 
sanha dins la garganta 
Miraval salina dent 
que mossegas blancament 
la nlvol redondina 
Miegterrana saliva 
moventa escuma 
que montas la sal 
del ventre 
de ma terra 
te disi 

la man cauda e pesuga 
de l'estiu que se duerp 
un camin dins la sabla 
dolorosa de ta earn 
camin e plaga fonsa 
rodal greu al tieu desir 

Tu mon pais m'estrifas 
la pel, degament, 
amb l'agach sagnos 
del solelh 
de ma terra 
e lo planh 

qu'una gaviota aguda 
buta al somi universal 
que leu piquesse l'ora 
libertat, ieu te disi 
qu'aurias plan fach ma terra 
te penjar a la joata 
de ton venceire. 


Miquela Stenta 


180 



Julian Desaygues - Marsyas, oc ! 


PLort D’lVEiyi (n°95) 


Plueja 

Enveja 

D'un autre solelh 

Delanhas 

E banhas 

Mos paures uelhs 

Neu 

Dins lo peu 
Beluguetas de freg 
Per lo manit 
Tot estransit 

Que jai defora cada nuech. 

Aucels 

Maurels 

Dins la mar mascarada 
Es de segre 
« L'aur negre » 

Sus la costa daurada... 

Gelibre 

Flor libre 

Sus las veirieras d’obradors 
Ara tampats : 

Cors esclapats 
Caumaires los trabalhadors ! 

Fum 

E baujum 
Per la vilassa 
Aire trebol 
Degalh, embolh 
L'esper s’estraga. 

Ilhaug 

Enclaus 

Entre nlvols de guerra 
L'oncle Sam n'a besonh 
Amai cridesse non 
Lo resta de la terra ! 
Plueja 
Enveja 

D'un autre solelh 
Delanhas 
E banhas 

Mos paures uelhs... 

Plueja 

Enveja 

D'un autre solelh 

Delanhas 

E banhas 

Mos paures uelhs 

Neu 

Dins lo peu 

Beluguetas de freg 
Per lo manit 
Tot estransit 

Que jai defora cada nuech. 

Aucels 

Maurels 

Dins la mar mascarada 
Es de segre 
« L'aur negre » 

Sus la costa daurada... 

Gelibre 

Flor libre 

Sus las veirieras d’obradors 
Ara tampats : 

Cors esclapats 

Caumaires los trabalhadors ! 

Fum 

E baujum 
Per la vilassa 
Aire trebol 
Degalh, embolh 
F'esper s’estraga. 

Ilhaug 

Enclaus 

Entre nlvols de guerra 
L'oncle Sam n'a besonh 
Amai cridesse non 

Lo resta de la terra ! 

Plueja 

Enveja 

D'un autre solelh 
Delanhas 
E banhas 

Mos paures uelhs... 


Elena Ferrari-Saran 

LA RAUBETA D’EfflflQUETA «1°96) 


Enriqueta plora, vol una rauba polida per sortir al Club ; 
Enriqueta vol una raubeta polideta per far la pimpinela ; 
Enriqueta me demanda una rauba, 

Vau trobar la mercanda, la mercanda me ditz : 

« Te donarai una rauba, dona-me de lana » ; 

Vau trobar lo moton, lo moton me ditz : 

« Te donarai de lana, dona-me d'erba » ; 

Vau trobar lo prat, lo prat me ditz : 

« Te donarai d'erba, dona-me d’engrais » ; 

Vau trobar lo paisan, lo paisan me ditz : 

« Te donarai d’engrais, dona-me d’euros » ; 

Vau trobar lo banquier, lo banquier me ditz : 

« As plan causit! Soi la banca rica ; la pus rica ; 

« Signa aqui e te donarai de moneda ! » 

Que far mai!... 

Lo banquier m'enriquesis, enriquesissi lo paisan, 

Lo paisan m'engraissa, engraissi lo prat, 

Lo prat m’enerba, enerbi lo moton, 

Lo moton m'enlana, enraubi Enriqueta. 

Enriqueta s’enrauba de sa raubeta polideta e... 

Sens me mercejar d'un merce, 

Sens m'agachar d'un agach, 

Se'n va dangar tota la nuech. 

Camil Lorente 


185 



Julian Desaygues - Marsyas, oc ! 


ffiUSfl l-K-fl (fl 0 97) 


Barrutlaire de tot temps 
Isabel Kalada Armor 
Era sa musa de totjorn 
Fasia un brave moment 
Que s'era esvalida aila. 

Son nom viatjava encara 
Sus los serres e la mar blava 
Ges de marin l'avia vista 
Tant lesta e freula I.K.A. 

Mai totes podian l'ausir. 

Per un vespre blu d'abrieu 
Cantava un polit refranh 
Clinada sus son companh 
I.K.A. laisset son perfum estranh 
De nonres / pas qu'un brieu. 

Delfina Aguilera 

LO PELIFflflT «1°98) 


Sur un lausas tot miralhant 
D’Africa Negra, 

Aqul segur que jamai degun 
S'i banha-nega, 

Un pelican vestit de blanc 
Greu e menebre, 

Pausava fier coma Artaban. 

Comol de febre, 

Fasia de si, fasia de la, 

E cetera que presicava, 

Tant saberut e becarut 
Coma un agave. 

Passet de vespre, dins son espai 
Tota farota, 

Una elefanta tot plen galanta 
E coquinota. 

Lo pelican en la vesent e l'ausissent 
Remiaudarela, 

Venguet tant blanc qu’un troc de nap 
Sensa cervela. 

Tot tremolant e amoros 
De la polida, 

Faguet sa cort, tombet d'amor 
Oi que borrida !... 

Puei tant leu dich e tant leu fach 
Se marideron. 

Cai au ceu-sin dins lo jambin 
De sei doas armas, 

Agueron leu l'enfant pron car 
De son entrame. 

Un pelifant tot gris e blanc 
Nasquet dau coble. 

Pell-fanton que beu popon gras e redon 
Plen d’agradanga, 

Retrach dau paire, beu becarut e ben alut 
Quina semblanca. 

L'elefanta gastet pas res 
Que li daret a sa coada, 

Un front dei beus, de bons onglons 
E d'aurelhassas en balada, 

E mai la trompa per trompetar, 

Far de musica, 

E l’escamandre de la mama 
En pega unenca. 


Enric Damofli 

fcETOIfll (n°99) 

Lo resson a l’ostau 
Dei mots dins la cosina 
fasia una musica 
que reven dins mei vers. 

Quand lo fuoc rondinava, 

Fasia parier lo cat. 

Ansin lo temps passava 
Lei seradas d'ivern. 

Me vaqui revengut 
Cargat d'ans e de patz 
Aqui monte ai viscut 
Lo morveu sos lo nas. 

Lo relotge plan plan 
Fai mai sei vai e ven, 
mai mon pichot chin blanc 
degun se n’en soven. 

Guiu Matieu 

FAU S’EIMIMIt «1°100) 


Quand lo passeron dins sa gabia, 
Enchichinit pou plus piutar ; 

Quand l'a plus au fons de la fabia 
Pron d'oli per vonher lo tap ; 

Quand la potilha ais uelhs s’empega, 
Que siatz vielh, maucoros, arnat, 

Es temps de deversar la pega : 

Fau s'enanar, fau s'enanar. 

Quand l’entre dos de vostrei braias 
Jauneja, sente l'escaufit; 

Quand lo pissorutgi s'estralha 
Dins lei bas que n'en son cafits ; 
Quand dau nas vos pende la gota 
E que de tot fetz que renar, 

Vengue leu la fuelha de rota : 

Fau s'enanar, fau s'enanar. 

Quand podetz plus estre dei festas, 
Rire, beure sec ni velhar ; 

Quand davant la taula vos resta 
Qu'un machorau descavilhat; 

Quand lei chatonas vos fan liga 
E qu'avetz ren a li tornar, 

Es ora de fermar botiga : 

Fau s'enanar, fau s’enanar. 

Quand avetz plus la vista neta, 

Quand per legir vostre jornau 
Vos fau l'ajuda dei lunetas, 

Quand siatz blede, cepon d’ostau ; 
Quand luenh dau restoble e de l'auga, 
A viure au liech siatz condamnat, 

Es temps d'anar fumar de maugas : 
Fau s'enanar, fau s'enanar. 

Quand sus lei tranchas de viandutgi 
Podetz plus mordre a belei dents ; 
Quand vos fau fargum e saussutgi, 
Que lo rostit vos ditz plus ren ; 
Quand v'aduen per plat de ribota 
Un pelau de ris safranat, 

Es temps que vos graissan lei botas : 
Fau s'enanar, fau s'enanar. 

Quand avetz plus coma ai tombadas 
Qu'un cor passit, estransinat, 

Qu'una cervela en marmelada, 

Quand lo bon sen a debanat, 

Quand la camba en marchant tirassa, 
Quand podetz plus vos botonar, 

Quand siatz plus qu'un vielh fais d'estragas : 

Fau s'enanar, fau s'enanar. 

Carles Onorat Gantelme 

LU LOPS (f1°10D 


Un jorn ai autres parrier s’acaba 
Mas lu lops bauban totjorn 
Un jorn ai autres parrier s’acaba 
Ma lu lops gardan li presons 

Son sortits sensa ren dire 
Per tracolar e semenar la paur 
Son sortits sensa ren dire 
Mascarats de vergonha d’espavent 

Si son jetats dins lo cor de la Vila 
Sensa regarjar cu era davant 
An chaplat en cada caire 
Set qu’avion de sang e de earn 

Son totjorn per camera per camps 
Maufidatz-vos perque segur deman 
Vi caleran coma fol sus l’esquina 
Per vi laissar sensa sang en mitan 

Venetz amics anem faire la cocha 
Li estofar coma garris bastards 
Per fins que pas un solet s’escape 
D’aqui que vengue lo jorn deman 

Un jorn coma minga autre si leva 
Dai planas ai boscs bofa lo vent 
Embriacs folandran de libertat 
Lo jorn si leva si cau ajudar 
Un jorn ai autres parrier s’acaba 
Mas lu lops bauban totjorn. 


Alan Pelhon 

SOflET (n°102) 


Brasilh ma peth e mon amna torrada 
ma he qu’es horta e n'ei pas 'res a creder 
mon uelh que veid e ma vista qu'es hreda 
l’ivern me crema e la prima m'es fada 

segur qu’aleni e d’aura en singui nada 
qu’ei cor corau e hash qu’ei deu tede 
aimar me tien e l'amor m'esta tedi 
pregar jo sui e mandar non m'agrada 

que vui anar e que sei tota senda 
ei set de pluja e tot plaver m’es cender 
hami de choca e tota earn m’es puder 

lo ser s’estupa e estar digun m’arronda 
l’auba que vad e que cerqui l’esconder 
la nueit arraja e ta lutz es caduda 

poTons (n°ios) 


Pibol, fraire de l'aiga, 
aiga, gaug del pibol, 

escambiatz de potonsjos terra e dins los aires 
potons, a las rasics, de l'aiga josterrenca 
potons secrets e cauds dins la suaudor potenta 
de la terra mairala ; 
careca immateriala, 
amont, dins la claror 

dels folhacs enfrenits a l'aigueta soscaira, 
potons d'ombra e de lutz 
potons d'albor e de treslutz 
e rajolants de cel... 

Los esperi, Pibol, 

ieu, a ton ombra, aigueta. 


Lo'isa Paulinh 

EdTHE LeHfcE E mEDITE^fldefl 

(d°104) 


Dins lo charivarin deis ersas, 

Votz aspras de la lenga embotida, 

Sus l’arena doga dei montilhas, 

Comenceri de caminar 
Dintre lei vinhas e lo garolhl. 

L’ocean. Coma viure au luenh de son encantacion ? 

Terras ennebladas, que treveri de cops, 

Votz amarencas, lenga academurada, 

Au fons dau cor me lo siau ben gardat 
L’amor de la plueja, rajou beluguejant. 

L’aiga. Coma viure au luenh de l’aiga e de la sau ? 

Sus lo pendls de la garriga, 

Votz trufarelas que te denegan, 

Lenga embarrada dau secret 

Dins lei calhaus, leis argeiras rasclaires, 

Aprengueri de pojar per totjorn. 

Lo ceu. Coma viuriau au luenh de la lutz ? 

D’aqui d’aila me fa virar lo vent, 

Dins l’aiga que blanqueja 
Nadarai, oc, vers la lenga 

De mon amor que balha vida, 

Sus lo rocas de l’aiga blava, 
Caminarai cap au soleu, 

Dins d’olivetas grisaverdas 
Pojarai, pojarai encar. 

Siau d’Occitania. D’onte ? De la mar. 


Amanda Biot 

A LA (DAHeHA LEfflOSMA (f1°105) 


Marcha lemosina 
ont la Crosa, en colar, tintina 
au pe de las tors en desrei 
de Crosant la Meravilha, 

6 terra d’elei, 

sor de la Combralha e, coma ela, filha 

dau Lemosin rei, 

terra que la traversa brega, 

rnorts son los trobadors, 

amadors 

de la vicomtessa 

d’Aubusson, 

morta la senhoressa 

dau chastel, mas un resson 

de lor amorosa changon 

ditz, a lo que lo vol entendre, 

que son sovenir n’es pas mendre 

au vielh domjon. 

L’ama 

dau prince Gem, enterna flama 
d’estranh amor, 
treva encara, 
a Borguetnou, sa tor 

tan ben que la canda chara 
de la Dama clara 
a l’unicorn aparador. 

Terra de tornas 
sens bornas 
e sens parier, 

Marcha lemosina, ses l’entrada, 
de cel ondrada, 
d’un pals fadier. 

Marcha lemosina, 
solh dau Lemosin, 
porta d’Aquitanha 
qu’un dog solelh banha 
de sos movents rais, 
ribandada d’eune 
emai 

d’eglantier teune ; 
porta daus esmais 
nueitencs de la luna, 
devant te desgruna 
son refranh, 
una fada daus plais. 

Sor de la Combralha e, como ela, filha 
dau Lemosin rei, 
coma en ela, 

en te brilha 

un cor d’estela e, permieg 
tas flors 
champestras, 
s’ubron las estras 
daus fadets chantadors. 

Paul Lois Granier 

SUS QUESTfl TZRRPl (f1°106) 


Coma marchave dins la campanha, per los chamins entre los 
champs de blat e las boiges plenas d’ajocs e de faugiera, me 
venguet quela idea : Que fau-ieu sus la terra ? — Dirai pas mielhs 
quand serai mort: 

Que fasia-ieu sus terra ? 

Sus questa terra, onte los prats senten melhor que las drollas en 
flor, e las drollas melhor que la rosa novela, e la rosa melhor, que 
se duebre a penas o que tombe permieg la chalor, e la rosa 
melhor que lo vent de la terra. 

Co qu’ai vist, e go qu’ai pogut auvir. 

Lo merle en naut de la ramada, avant la plueia de prima, dins lo 
demieg-solelh qu’eschaquilha los uelhs, per-dejos la demieg- 
nivol, tal un borlhon de lana blancha o de lana bura... 

Co qu’ai auvit, e go qu’ai vougut dire. 

(E que ne saubria pas). Las ranes coma chantaria l’aiga de la 
comba, las fonts laschadas dins lo verd daus greissons e de la 
raponcha, coma una sola fuelha verda que chantaria per lo plaser 
de viure. 

Co qu’ai dich, e go qu’ai vougut far... 

E mon cors tot sole coma una fuelha verda que voudria chantar, 
mon arma pus sola que tota fuelha verda, dins la flamba secha de 
l’estiu. Mon arma pus secha que ponch ’na fuelha verda, au lang 
de l’ivern. 

E go qu’ai 'gut sus terra : 

Un cors de charn, mens de solelh que de rochas, per sufrir, dins 
l’espessor dau sang e de la suor ; una arma per sufrir, de n’esser 
pas dins son pais, d’esser estrangiera. 

E go qu’ai ’gut d’enguera, 

l’amor, l’amor d’aimar l’amor, mai que res sus la terra ; l’amor de 
qui m’aimava pas, Annilh d’enguera. Melhor, melhor que las 
melhors rosas, que lo vent de la terra e melhor 

que go qu’ai ’gut d’enguera, 

per mas mans gialadas la chalor de la brasa e l’ombra daus hoses 
verds, fabric daus bruaus e lo solelh de la darriera, e l’amistat de 
mos amics que ne demanden res, mas que los aime. 

— E go qu’ai ’gut d’amor, Annilh, 

dija-zo me sens rire, Annilh ma font, ma perduda, mon aiga de 
prima, si quo valia de viure ? Si n’era per l’ombra daus boscs, e la 
rosa novela, e lo brut que fasian las ranes, lo solelh de la morta- 
sason e l’amistat de mos amics — e l’amistat daus chens, que ne 
demanden res... 


Marcela Delpastre 

o i eomfl son tastes eths 

enfflps (n°i07) 


O ! Coma son tristes eths camps : 
ne mareis, n’arrises, ne cants... 

E eras maisons, coma son tristas : 
ne vielh, ne mainat a eras vistas... 

E eths camins coma son deserts : 
non s’i ve mes sonque luserps... 

E quina mort per ’ras camieras : 
ne brut d’esclops, ne son d’esqueras... 

E per darrer quin i he leu... 

0 mon Dieu, gardatz-nse de fleu ! 

II 

0 ! siquenon, deishatz-nse atenher... 
Que valera lheu melher, 6 Senher ! 

Deishatz ! ... e que era arraga d’oc 
arcebia, enfin, eth darrer croc ! 

Qu’abaishe eth cap e que s’estenia ! 

E qu’arren mes non se’n entenia ! 

Pus qu’autant plan quand tot s’acreish, 
s’arrosega, era, e s’estareish... 

Pus qu’autant poc non sap mantenguer 
eth sue bon dret, ne he’u se tenguer ! 

Ill 

Qu’em un sarrot deths de qui cantan 
eth noste endret e de qui’u vantan : 

Endret d’amor e de ceu clar, 
de qui era istoria e pot parlar 

E l’ont eras anmas son cautas... 

- Ailas ! perque non i son mes hautas ! - 

E s’em estats tant quauquarren, 
quin se he que non Siam arren ? 

e que vau qu’orn sia estat mestre 
quand om se troba a vailet estre !... 


206 



Julian Desaygues - Marsyas, oc ! 


IV 

Endret matat qui s’en arrenja 
sense apresta-s ta ’ra arrevenja, 

endret qui sense arreguitnar 
s’ac deisha a beths drins tot panar : 

ethnom, ethus, dentio 'ralenga... 
No’a pas dret a qu’om lo sostenga, 

e non merita, un tau endret, 
que prenia eth Ceu partit per eth ! 

Ta’u qui non sap balhar crenhenca 
non pot valer nada planhenga ! 


Filadelfa de Gerda 

LA eomTESSA (n°108) 


Sabe, ieu, una comtessa 
qu'es dau sang emperiau : 
en beutat coma en autessa 
crenh degun, ni luenh ni aut; 
e pasmens una tristessa 
de sis uelhs nebla l'ulhaug. 

A ! se me sabian entendre ! 

A ! se me volian seguir ! 

Ela avia cent vilas fortas, 
ela avia vint ports de mar ; 
l'olivier davant sa porta 
ombrejava, dog e clar ; 
e tot fruch que terra porta 
era en flor dins son relarg. 

A ! se me sabian entendre ! 

A ! se me volian seguir ! 

Per l’araire e per l’eissada 
ela avia de plans de Dieu 
e de colas ennevassadas 
per se refrescar, l’estiu ; 

d'un grand flume l'arrosada, 
d’un grand vent lo sofle viu, 

A ! se me sabian entendre ! 
A ! se me volian seguir ! 

Ela avia per sa corona 
blat, oliva e mai rasim ; 
avia de tauras feronas 
e de chivaus sarrasins ; 
e podia, fiera barona 
se passar de si vesins. 

A ! se me sabian entendre ! 
A ! se me volian seguir ! 

Tot lo jorn cangonejava, 
au balcon, sa bela imor ; 
e cadun barbelejava 
de n’ausir quauqua rumor, 
car sa votz era tan suava 
que fasia morir d’amor. 

A ! se me sabian entendre ! 
A ! se me volian seguir ! 

Li trobaires, se devina, 

ie fasian grand companhia ; 
li fringaires a la plovina 
l'esperavan, matiniers ; 
mai, coma era perla fina, 
carivenda se tenia. 

A ! se me sabian entendre ! 

A ! se me volian seguir ! 

Sempre portava una rauba 
facha de rais de soleu ; 
quau volia coneisser l'auba, 
vers la bela corria leu ; 
mai una ombra ara nos rauba 
la figura e lo tableu. 

A ! se me sabian entendre ! 

A ! se me volian seguir ! 

II 

Car sa sorre, sa sorrastra, 
per eiretar de son ben, 
l'a clavada dins li clastras, 
dins li clastras d'un convent 
qu'es barrat coma una mastra 
d'un Avent a l'autre Avent. 

A ! se me sabian entendre ! 
A ! se me volian seguir ! 

Aqul joinas e mai carcanas 
son vestidas egalament 
d'un plechon de blanca lana 
e d'un negre abilhament; 
aqul la mema campana 
regia tot comunament. 

A ! se me sabian entendre ! 
A ! se me volian seguir ! 

Aqui, plus de cangonetas, 
mai de longa lo missau ; 
plus de votz galoia e neta, 
mai silenci universau : 
ren que de catas-fanetas, 
o de vielhas a tres caissaus. 

A ! se me sabian entendre ! 
A ! se me volian seguir ! 

Blonda espiga de tosela, 
gara lo volame tort! 
a la nobla damisela 

cantan li vespras de mort; 
ame aquo l'om ie cisela 
sa cabeladura d’aur. 

A ! se me sabian entendre ! 

A ! se me volian seguir ! 

Or la sorre que l'embarra 
senhoreja d’enterin; 
e d’enveja, la barbara, 
i a ‘sclapat si tamborins, 
e de si vergiers s’empara 
e ie vendemia si rims. 

A ! se me sabian entendre ! 

A ! se me volian seguir ! 

E la fai passar per morta, 
sens poder ie maucorar 
si fringaires - que per ortas 
ara van, despoderats... 

E ie laissa en quauqua sorta 
que si beus uelhs per plorar. 

A ! se me sabian entendre ! 

A ! se me volian seguir ! 

Ill 

Aqueli qu'an la memoria, 
aqueli qu’an lo cor aut, 
aqueli que dins sa boria 
senton gisclar lo mistrau, 
aqueli qu’aman la gloria, 
li valents, li majoraus, 

A ! se me sabian entendre ! 

A ! se me volian seguir ! 

En cridant: Arassa ! Arassa ! 
Zo ! li vielhs e li jovents, 
partiriam totis en raga 
ame la bandiera au vent, 
partiriam coma una aurassa 
per crebar lo grand covent! 

A ! se me sabian entendre ! 

A ! se me volian seguir ! 

E demoliriam li clastras 
onte plora jorn e nuech, 
onte jorn e nuech s'encastra 
la mongeta di beus uelhs... 
Maudespiech de la sorrastra, 


213 



Julian Desaygues - Marsyas, oc ! 


metriam tot en detz-e-uech ! 

A ! se me sabian entendre ! 
A ! se me volian seguir ! 

Penjariam puei l'abadessa 
i grasilhas d'alentorn, 
e diriam a la comtessa : 

« Repareisse, o resplendor ! 
Fora, fora la tristessa ! 

Viva, viva la baudor ! » 

A ! se me sabian entendre ! 
A ! se me volian seguir ! 


Frederic Mistral 

EPISTOLA AU (DEDISH (I1°109) 


Puish doncas que plasut vos a 
ritmes en gascon compausar, 
de mi vos n’eratz pas estat 
en vaganau sollicitat 
a prener la causa damnada 
de nosta lenga mespresada. 
Damnada la podetz entener 
si degun non la vou dehener : 
cadun la leisha e desempara, 
tot lo mon l’apera barbara 
e, qu’es causa mes planhedera, 
nosauts-medish nos trufam d’era. 
0 praube liatge abusat, 
digne d’ester despaisat, 
qui leishas per ingratitud 
la lenga de ta noiritud 
per, quan tot sere plan condat, 
aprener un lengatge hardat, 
e non hes conde de l’ajuda 
au pais naturau deguda. 

Aquo b’es, a plan tot pensar, 
son pais mau recompensar 
mes, de ma part, jo’vs asseguri 
e religiosament vos juri 


215 



Julian Desaygues - Marsyas, oc ! 


que jo’scriurei damb veemencia, 
no’m cararei, n’aurei paciencia 
dequia que Siam tots acordats 
e d’ua conspiracion bandats 
per l’onor deu pais sostenguer 
e per sa dignitat mantenguer. 

Non pas d’espasas agusadas, 
ni lancas de sang ahamadas : 
om sap pro que l’arnes lusent 
nos es de natura plasent 
e que’u sabem plan maejar 
qui nos ven tarabustejar ; 
mes au loc de langas ponchudas, 
armem-nos de plumas agudas 
per ornar lo gascon lengatge, 
per qu’om presique d’atge en atge : 
« La gent, tan bera parladora, 
com en armas es vencedora ! ». 


Peir de Garros 

mofiTSEGUR (n°iio) 


Quand lo lenhier orresc flambet a Monsegur, 
faguet en terra d’oc tant espesa fumada 
que la nostra memoria encara es entrumada 
e qu’avem un sadolh de viure dins l’escur. 

Set segles son passats dempuei un tal malur, 
mas com s’era d’aier, Occitania aimada, 
per besonh de claror avem l’anma asimada, 
e seria temps de veser au cel un pauc d’azur... 

Davant lo roc sacrat ont dormls Esclarmonda 
sem venguts esperar amb una fe prigonda 
que seran remendats los crimes istorics, 

per que torne florir nostra anciana alegria 
e sian glorificats los aujols eroics 
cremats en aparant l’occitana patria. 


Prosper Estieu 

PER Sfl LEflGA E PER SflS 
SOSTUfflflS 


Per sa lenga e per sas costumas, cada poble 
A lo dever de se quilhar 

E n’es qu'un bastard sens estelat de sang noble 
Lo que s’en daissa despolhar. 

La libertat d’escriure e de parlar sa lenga 
Se deu pas demandar jamai: 

Se deu pas demandar, z’enfants, cau que se prenga, 
Sens dire a degun: se vos plaiL. 


Arseni Vermenosa 

FLORS DE ROERGUE (H°112) 


Las simplas flors de nostres camps 
Florisson plan tota l'annada: 

De la Sant Blase a la Totsants 
Ondran l'aurieira, amai l’arada, 

Dels traucaneus als auriflams, 

Segon lor sason peltirada. 

Las simplas flors de nostras pradas 
Son totas fachas d'esplendor: 

A1 mieg de l’erba, mirgalhadas, 
Adoban tot de lor gentor. 

E las que son lo mai trachadas 
Se troba’ aqul, per faire onor. 

Las simplas flors de nostre bosc 
Forman jols rams lor belugueta, 

0 se recapta' al ped d'un roc 
D’ont ressorgls l’aiga fresqueta, 
Quora en l'estiu los rais de foe 
Fissan sul fuelh lor aluqueta. 

Las simplas flors de la montanha 
Que s'acrancan suls rancs dels trues 
Butan jol vent que las maganha, 

Coma al entorn dels vielhs masucs, 
Mas las menudas de la sanha 
Fan lo renom dels bedres sues. 


Zefir Bdsc 

L’AUTRA ARMADA (IIIIS) 


Non, veio ren nos dreits coma usuards 
a far barriera, a far mur ent l'esper 
qu'arrube un novel 'nemic. Tant pus 
nos veio ren doblats 

sot lo det de qualqu'un que nos face silabar 
coma novei escoliers e que nos ajude a tracar confins 
sus un papier ja trop pichot, trop escaraboclat 
un mestre que nos mostre qualcosa d’autre 
que sie ren la reia de la desboina que cor 
entre la lenga e lo cor. 

Nos, sem lo bram bloi de la niula lion 

sem la tigria que cor dins la coniugacion dal bial 

sem lo gargotear borre de la bronda 

l’engan de l’aura d'abril. 

Nos sem i levions, sem la porracha 
dins i esclarsoles dal bosc. 


Claudio Salvagno 

mx HPQUETfl (n°114) 


Lo vielh aver de nostres somis caparruts 
ven d'acabar la dralha de l’estiva 
e gai demori sol esperdut dins lo ser. 

Max aviam revirat l'evangeli de Joan 
e nostra lenga se’n trobava nova 
a l'augada de ton desir 

Ara dabans ton ataiic 

vaqul que me traucan lo cor 

los mots manels que parlavan de Dieu 


Joan Maria Petit 

FABULOTA DEL *EI BLAU «1°115) 


Atau l'aces que demore vueit 
Sonque un so gran de junh 
Qui degun n'escota pas mei 
Aqueth rei blau entestat de beth 
Abans que s'acampe son ivern 
Dab un hred pregond naveth 
S’arronse de dus cops de punh 
Lo bateu, l'escaire e la vit divenca 
Per dessus l’espatla adromida 
Deu son fluvi negre d’in-hern 
Se troce dens d'alas blancas 
Pr’amor deu vent long glagat 
E en miei deus pins e arramas 
Lo gojat triste shens som ni harm 
Vadut mut dens lo batahori 
S'arrevomit los mestes deu combat 
Qui susvelhan sa jassa lusenta 
Treits de mort passan e passan 
Montats sus d'agulhas longas 
Dens l'estonament de sas lanas 
Los cants purmers engolits pesan 
Suu sable e onas verdas veudas 
Sonque lo buf leuger de sas palomas 
Pot escartar l’aset deu plavusqueir 

De l'espatla alebada deu rei 
Dus cans de rota vielha 
Que's son totun aparelhats 
Aperan d'autes cans desbrembats 
Venguts d'ua prada deja hreda 
E cadun que's ven cochar 
Shens chepic shens tremolar 
Au ras deu son daunejant 
S'eston aciu lo nas lhevat 
Cap a la vath l’uelh claverat 
Se cau s'avangaran en lairant 
Dine a la guerra qui s’amaga 
Jos la palha perhumada 


Daniela Estebe-Hoursiangou 

e«1T PRIfflAU «!°116) 

Aurdst ta Bernat Manciet 
Mira, en Patmos, eth huec finau, 
eras suas cendras. 

Que's lhevan ja, sornassas, lindas, 

totas amassa arren que Cendra ; 

e totun ja eth guelh augat 

ath Pilar deth ton cor perdut, 

qu'aganta, eth lum, un Jutjament 

qui te'n deisha escrumera ens lo Vagat Divin, 

lermas de mar ath montar suberbeth 

deth blu crit ton en celestiau sepulcre. 

Er'ombra aimada dera Dauna, dab tu, 
gras apres gras, long dera casta escala, 
en go d'eterns e mius records hicada, 
que cava, 

records deth hrair deth Bocau e deth Peugue 
tot arrugent ta desliuranga brava. 

Hilh deth Senhor, umble e siu servidor 
que te'n vas tu, trobaire, 
ja qu’eth ton crit tostemps e’ns arrenvia, 
d’aqueth abis estant, 

ath Cant Primau deth Matin deths matins, 
ar'esplendor deth Miralh deths miralhs. 

Franc Barddu 

SE PeRD LA ftUoGH (n°117) 


Es coma se tot un poble 
Amb tu s'era calat 

Tornat al silenci de las caladas 
A l'anar suau de las formigas 

Desvariat cerca son jogaire d’autboi 
Lo que lo fasia cantar e l'encantava 

Aqueste matin plora lo Causse 
Son pastre estelat 

E vai, treva de nuoch 
De lumen lum, orfaneu 

Dins lo ceu de tos uolhs 

Se perd la nuoch e nostras esperas 

Nos demora ton dire qu'escandilha 

Per nos acompanhar sernpre per camins bartassiers 

Joan Pau Creissac 


226 



Julian Desaygues - Marsyas, oc ! 


TRAS LO fcETOItfl DEIS flfldADAS 


Tras lo retorn deis annadas, lei termes 
Dins l'estrechum creissent dau calendier, 
Te fasian paur, memament que dins l’erme 
De socas mortas, e ton cor pressentia 

Que de pegin, Cassandra de ta vida. 

Que posquessan mei mans, avants lo fuoc, 
Te faire amar quauquei rosas ravidas... 

I a de jardins perduts, que son enluoc. 


Sully-Andre Peyre 

